Eskalacija pod Himalajima: Indija oborila pakistanski dron - Sputnjik Srbija\n06:23 01 Jun 2020\nEskalacija pod Himalajima: Indija oborila pakistanski dron\n15:42 26.02.2019 (osveženo 16:28 26.02.2019) Preuzmite kraći link\nDron koji je poleteo sa teritorije Pakistana oboren je u državi Gudžaratu na zapadu Indije, javila je NDTV, pozivajući se na izvor u policiji.\nDve nuklearne zemlje na korak od rata? „Ovo se dogodilo prvi put od 1971!“\nIndijske vlasti i snage bezbednosti za sada nisu komentarisale taj incident. Prema podacima televizije, delovi letelice su pali u blizini naselja Nanghadada u okrugu Kaču. Policija je počela istragu.\nRanije je Indija saopštila da je njena avijacija napala najveći kamp pakistanskih militanata iz grupe „Džaiš el Muhamed“ u rejonu grada Balakota. Prema informacijama NDTV, avioni Ratnog vazduhoplovstva Indije „Miraž 2000“ napali su kamp i u potpunosti su ga uništili.\nNju Delhi optužuje Islamabad da pruža podršku militantnoj grupi „Džaiš el Muhamed“.\nTa organizacija je preuzela odgovornost za nedavni napad na automobilsku kolonu indijske policije u državi Džamu i Kašmir 14. februara, u kojem je ubijeno 45 ljudi.


Neće biti negativnih efektata za pravosudni sistem – NovostiDana.rs\nNeće biti negativnih efektata za pravosudni sistem\nBEOGRAD – Skupština Srbije nije izabrala novog tužioca za ratne zločine, ali to neće, kako su danas poručili poslanici vladajuće koalicije, imati negativne efekte po funkcionisanje pravosudnog sistema.\nZamenik predsednika poslaničke grupe SNS Aleksandar Martinović rekao je novinarima u parlamentu da nije reč o političkom dogovoru, već da je svaki poslanik samostalan da glasa ili ne glasa za nešto.\n„Neće se desiti ništa strašno kada je u pitanju srpsko pravosuđe, po zakonu, ako se ne izabere tužilac za ratne zločine, republički javni tužilac ima pravo da postavi vršioca dužnosti“, objasnio je Martinović, koji je i predsednik skupštinskog Odbora za ustavna pitanja i zakonodavstvo.\nDodao je da je poslanicima ponuđena lista kandidata za tužioca za organizovani kriminal i za ratne zločine, da je izabran novi tužilac za organizovani kriminal, a da će tužilac za ratne zločine biti izabran nekom drugom prilikom, kada se budu stekli uslovi.\n„Ali, to neće prouzrokovati negativne posledice po funkcionisanje pravosudnog sistema. Kada se steknu uslovi skupština će izabrati tužioca za ratne zločine“, rekao je Martinović.\nSocijalista Neđo Jovanović rekao je da se Skupština Srbije jasno odredila prema izboru tužioca za organizovani kriminal, a da za izbor novog tužioca za ratne zločine nije postojao dovoljan broj glasova, zbog čega nije ni moglo da dođe do izbora.\n„Skupština je potpuno legitimno postupala, ne vidim nikakvu neozbiljnost u tome, vladajuća koalicija se odredila o kandidatima koji su ispunajvali uslove. Apsolutno nikakva neozbiljnost u tome ne postoji, postupalo se krajnje demokraski i u skladu sa zakonom“, rekao je Jovanović.\nTo što nije izabran novi tužilac za ratne zločine, prema njegovim rečima, nije nikakva tragedija, jer će republički javni tužilac imenovati vršioca dužnosti tužioca u narednih godinu dana.\nSkupština Srbije izabrala je juče za novog tužioca za organizovani kriminal advokata Mladena Nenadića, dok izbor za tužioca za ratne zločine nije uspeo, budući da nijedan od kandidata nije dobio potreban broj glasova, odnosno većinu od ukupnog broja poslanika.\nKandidati za tužioca za ratne zločine bili su bili zamenik tužioca u Prvom osnovnom javnom tužilaštvu u Beogradu Snežana Stanojković, sudija u Apelacionom sudu u Novom Sadu Dejan Terzić, zamenik Republičkog javnog tužioca Đorđe Ostojić, kao i zamenici tužioca za ratne zločine Milan Petrović i Miroljub Vitorović.\nZa Terzića je glasalo 109 poslanika, za Stojković 75, za Ostojića šest, za Petrovića pet i za Vitorovića sedam poslanika.


Vučić: Teški razgovori, izvestan napredak oko ZSO; Mogerini: Ostvaren dobar napredak po svim pitanjima | KoSSev\nVučić: Teški razgovori, izvestan napredak oko ZSO; Mogerini: Ostvaren dobar napredak po svim pitanjima\nUtorak 23. jun 2015, 20:35\nPremijer Aleksandar Vučić izjavio je da su razgovori teški i da misli da večeras neće biti postignuti dogovori o temama o kojima se razgovara, ali da je izvestan napredak postignut po pitanju Zajednice srpskih opština.\nVučić je za RTS rekao da su razgovori teški, da je to stoga što se dve delegacije ne slažu oko mnogih stvari.\n"Mislim da smo napravili određeni napredak po pitanju ZSO," dodao je premijer i rekao da su danas bili najduži ozbiljni i teški razgovori po tom pitanju i dodao da je neki napredak postignut.\nKoSSev - Mogerini: Ostvaren dobar napredak po svim pitanjima; potpisan memorandum o razumevanju o obostranom priznavanju osiguranja vozila\nMogerini je, sa druge strane, saopštila da je napredak tokom današnjih razgovora postignut u vezi sa svim pitanjima.\n"Na sastanku, diskusija se fokusirala na preostala pitanja implementacije energetike, telekomunikacija, osnivanja Udruženja/Zajednice opština sa srpskom većinom na Kosovu i slobodi kretanja/most u Mitrovici. Dobar napredak je ostvaren po svim pitanjima. Naši timovi će nastaviti da rade na ova četiri pitanja u narednim satima i mi ćemo se sastati uskoro u narednim danima da bismo finalizovli sporazume," saopšteno je iz EU.\nU saopštenju se dodaje da je takođe potpisan Memorandum o razumevanju obostranog priznavanja osiguranja motornih vozila, a koji je, kako se navodi u saopštenju, dogovoren uz "veliku podršku Saveta biroa i njegovog generalnog sekretara, Grit Flore."\n"Što se tiče ostalih tema, radne grupe su nastavile svoj rad," rekao je Vučić i naveo da se na nivou premijera razgovaralo, pored ostalih tema i o energetici.\nKako je rekao, razgovori će se nastaviti, ali da je očigledno da se ubrzava njihova dinamika i ponovio da su razgovori bili teški, ali otvoreni i sadržajni.\nOn je dodao da je važno da je pokrenut dijalog o najvažnijim pitanjima i razjašnjeno sa čim se ko ne slaže i da je sada jasnija sliku za ono što sledi.\n"Mogu da kažem da smo danas nešto uradili i stavili do znanja jedni drugima sa čim se ne slažemo," podvukao je Vučić.\nVučić je rekao i da ono što je važno je da će da urade sve da se zaštite nacionalni interesi Srbije i dodao da veruje da može biti prvih konkretnih rezultata u narednim susretima koji će, kako je rekao, očigledno da se ubrzano održavaju.\nKako je naveo verovatno će se naredni susret biti sledećeg ponedeljka.\nNa dnevnom redu zajedničkog sastanka su četiri teme - Zajednica srpskih opština, telekomunikacije, energetika i Park mira u Mitrovici, a svi - i političari i mediji - procenjuju da je ova runda od izuzetnog značaja.\nVučić je tokom susreta sa Federikom Mogerini istakao da je za Vladu Srbije važan suštinski dogovor o Zajednici srpskih opština, kao i telekomunikacijama, energetici i Parku mira, ali da Srbija neće dozvoliti ponižavanje sopstvenog naroda i bilo kakvo urušavanje državnih interesa.


Ukusi Portugala, Turske, Italije... na kreativnom sajmu kultura - Novi Sad\nUkusi Portugala, Turske, Italije... na kreativnom sajmu kultura\n09:08:00 13.08.2015, Komentara: 0\nNovi Sad - "Global Village", kreativni sajam kultura, biće održan 19. avgusta od 17 sati, na drugom spratu TC Novi Bazaar.\nNa događaju će Novosađani imati priliku da se upoznaju sa brojnim kulturama i da degustiraju njihovu tradicionalnu hranu. Moći će da nauče dosta novih i zanimljivih informacija o Turskoj, Portugalu, Italiji, Grčkoj, Rusiji i Poljskoj.\n"Cilj ovog događaja jeste da se uklone geografske barijere, da se apeluje na toleranciju i poštovanje kulturoloških razlika. Na ovom sajmu biće predstavljene različite države i nacionalnosti, njihovi običaji i način života", kažu u studentskoj organizaciji AIESEC, koja je organizator sajma.\nOni još dodaju i da će svi posetioci imati priliku da upoznaju volontere iz tih zemalja, da popričaju s njima i saznaju zanimljivosti u vezi sa zemljama iz kojih potuču, kao i da probaju hranu i ukuse iz različitih krajeva sveta.\n"Volonteri će rado podeliti sa Vama utiske koje su stekli o Srbiji i popričati o njihovom boravku u našoj zemlji", napominju u AIESEC-u.


Ministru Vulinu povelja za doprinos u jačanju bezbednosti Srbije i svih Srba od Opštine Arilje – Studio B\nMinistru Vulinu povelja za doprinos u jačanju bezbednosti Srbije i svih Srba od Opštine Arilje\nMinistru Vulinu povelja za doprinos u jačanju bezbednosti Srbije i svih Srba od Opštine Arilje studio b\nObjavljeno: 29.05.2022. 10:26 Izmenjeno: 30.05.2022. 12:14\nOno što je izuzetno značajno, prilikom zapošljavanja u Ministarstvu unutrašnjih poslova, mladi momci i devojke koji su završili Kriminalističko-policijski univerzitet, uvek će imati prioritet.\nOpština Arilje dodelila je ministru unutrašnjih poslova Aleksandru Vulinu povelju za doprinos u jačanju bezbednosti Srbije i svih Srba na obeležavanju Dana ove opštine.\nNa svečanoj sednici, u ime ministra unutrašnjih poslova Aleksandra Vulina, obratio se pomoćnik ministra i načelnik Sektora za ljudske resurse Vladimir Ilić, koji je prisutnima čestitao Dan Opštine, poželevši opštini Arilje i njenim građanima dalji razvoj i prosperitet.\n„Prenosim vam pozdrave i duboku zahvalnost ministra policije Aleksandra Vulina. Priznanje koje ste dodeli ministru Vulinu predstavlja podstrek i motiv više da uz našeg predsednika Vučića nastavi borbu za razvoj naše države, za njenu veću bezbednost i bezbednost svih Srba gde god da žive, gde god da ih ima“, rekao je pomoćnik ministra Vladimir Ilić.\n„Uz punu podršku predsednika Srbije Vučića i ministra Vulina, srpska policija nastavlja žestoku i beskompromisnu borbu protiv mafije. Veliki i značajni rezultati su našu Srbiju učinili bezbednijom i boljim mestom za život običnih ljudi. Briga za običnog čoveka je prioritet našeg rada“, poručio je pomoćnik ministra Ilić.\nIlić je podsetio da je na predlog ministra policije Vulina vraćena institucija pozornika koji brinu o građanima i pružaju osećaj sigurnosti i istakao da će se nastaviti sa ulaganjem u MUP.\n„Upravo na predlog ministra unutrašnjih poslova Aleksandra Vulina vraćena je institucija pozornika. Pozornici su vraćeni na naše ulice da brinu o građanima, o kvartovima, da upoznaju svako dete, porodicu, da pruže osećaj sigurnosti, da budu prvi kome će se u času nevolje obični ljudi obratiti. Moram da istaknem da je na inicijativu ministra policije Vulina formirana Jedinica za bezbednost na rekama, Sportska jedinica, Jedinica za suzbijanje ekološkog kriminala i zaštite životne sredine. Ono što je izuzetno značajno, prilikom zapošljavanja u Ministarstvu unutrašnjih poslova, mladi momci i devojke koji su završili Kriminalističko-policijski univerzitet, uvek će imati prioritet. Posebno sam ponosan na to što se o porodicama poginulih pripadnika policije posebno vodi računa, baš kao i o njihovim porodicama“, poručio je Ilić, zahvalivši se građanima Arilja što prepoznaju i cene rad ministra unutrašnjih poslova Aleksandra Vulina, koji dosledno sprovodi politiku koju je formulisao naš predsednik Aleksandar Vučić.


Kubanski preparat za lečenje adenokarcinoma pluća „Cimavax EGF“, danas je prvi put primenjen u jednoj zdravstvenoj ustanovi u Srbiji.\nDve pacijentkinje koje su ispunile kriterijume i dobrovoljno pristali na primenu terapije, dobile su prve doze leka u Kliničko-bolničkom centru „Bežanijska kosa“, a obišli su ih ministar zdravlja Zlatibor Lončar i doktor Pedro Kamilo Rodriges, imunolog iz Kube, vođa tima koji je patentirao lek.\nPacijentkinje su pre tri dana primile indukcionu terapiju – jednu vrstu pripreme organizma za davanje kubanske leka, koje po planu sledi nakon 72 sata.\nU klinici na Bežanijskoj kosi ukupno će devetoro pacijenata primit vakcinu, a pored dve koje su danas primile lek, još četvoro pacijenata je na indukcionoj terapiji, dok troje čeka na nju.\nMinistar Lončar je rekao novinarima da su vakcine za obolele „ozbiljna“ nada.\n„Došao je i taj dan kada su date prve vakcine. To je za ove ljude ozbiljna nada, oni veruju u ovo i imali su veliku želju da prime ovu vakcinu“, rekao je Loncar.\nKako kaže, njihovo stanje će se praititi, da bi se videlo kako reaguju i kakvi su efekti.\n„Ovo je samo početak, nismo krenuli sa većim brojem obolelih, hteli smo da idemo korak po korak i da se prvo svi upoznaju lekom, procedurama i u zavisnosti od interesovanja i efekata, nastavićemo da radimo“, dodao je Lončar.\nPodsetivši da u okruženju niko nema lek „Cimavax EGF“, ministar je podvukao da je veliko interesovanje iz regiona i da se traži rešenje za sve koji nisu naši osiguranici, a žele vakcinu.\n„Za sada, oni će verovtno moći da provere kod nas da li su kandidati za vakcinu, a mi ćemo nastaviti da razgovaramo kako oni mogu da dođu do vakcine“, rekao je Lončar.\nKubanski imunolog Pedro Kamilo Rodriges, koji je juče boravio u Novom Sadu, kako bi se pogledao analize tamošnjih kandidata za lek, rekao je da još uvek nije zvanično određeno koliki je broj pacijenata u KC Vojvodine.\n„Smatram da će biti dvoje, ali čekamo dodatne analize“, rekao je on.\nLek se koristi više puta, na 28 dana. Prva doza se daje da bi se aktivirao imuni sistem, a svaka sledeća primena se koristi kako bi se pojačalo njeno dejstvo.\nSrbija je za sada nabavila 1.680 jedinica leka za 30 pacijenta koji će ga primiti u narednih godinu dana.\nMemorandum izmedu Instituta CIMAB i Instituta „Torlak“ o nabavci leka potpisan je u oktobru.


Austrija, najnovije vesti - Naslovi.net\nDoneta je nova odluka. Austrijska Vlada završila je kasno večeras konsultacije oko mera protiv širenja korona virusa i donela odluku da se zaključavanje produži do 8. februara. Zaključavanje, koje je trebalo da se okonča 24. januara, biće… »\nVažno za građane Srbije koji su planirali u Austriju: Vlada produžila lokdaun do 8. februara\nI škole će otvoriti tek od 8. februara vrata za đake. Austrijska Vlada završila je kasno večeras konsultacije oko mera protiv širenja korona virusa i donela odluku da se zaključavanje produži do 8. februara. Zaključavanje, koje je trebalo da se… »\nAustrijanci protestuju protiv mera za korona virus, na skupu primećeni i neonacisti\nPrilikom kretanja povorke gradom grupa levičara provocirala je učesnike protesta parolom "sve ćemo vas vakcinisati" U Beču je danas održan veliki protest protiv mera vlade koje su donete kako bi se obuzdalo širenje korona virusa u Austriji, a među… »\nBeč: Veliki protest anti-koronaša\nBEČ - U Beču je danas održan veliki protest protiv korona mera austrijske vlade, a među učesnicima, kojih je prema policiji bilo 10.000, a prema organizatorima 30.000, viđeni su i brojni ekstremno desničarski lideri. Učesnici protesta kršili su… »\nHiljade ljudi na ulicama Beča protiv mera restrikcije, traže od Kurca „da ode“\nHiljade ljudi izašlo je na ulice Beča protestujući zbog mera restrikcije, čiji je cilj suzbijanje pandemije koronavirusa, nakon što je Vlada kancelara Sebastijana Kurca razgovarala o produženju mera. Demonstranti, većinom bez zaštitnih maski… »\nRusi dobili Sloveniju, Egipat deklasirao Severnu Makedoniju\nNakon utakmica drugog kola u grupama E,F, G i H na Svetskom prvenstvu u rukometu u Egiptu, plasman u drugu fazu obezbedilo je sedam ekipa. U grupi E, Francuska je pobedila Austriju sa 35:28 čime je stigla do drugog trjumfa u grupi i plasmana u narednu… »\nU Beču je danas održan veliki protest protiv korona mera austrijske vlade, a među učesnicima, kojih je prema policiji bilo 10.000, a prema organizatorima 30.000, viđeni su i brojni ekstremno desničarski lideri. Učesnici protesta kršili su meru… »\nSP u rukometu: Francuzi posle srpske lekcije briljiraju, Rusi potukli Slovence, Makedonci se brukaju\nSelekcija Rusije je savlada Sloveniju sa 31:25, a Severna Makedonija je doživela još jednu bruku pošto je demolirana od strane domaćina Egipta sa 38:19. Rukometaši Francuske, nakon što ih je Srbija dobila na svom terenu i odigrala remi u gostima… »\nTelo muškarca koje je autrijska policija nedavno izvukla iz Dunava u blizini Linca pripada kuvaru Miloradu Vlaoviću (39) iz Novog Sada, koji je nestao krajem novembra prošle godine na rečnom brodu "Primadona" u Lincu u Austriji. Da se nažalost radi o… »\nNova pre 51 minutajoš 8 povezanih\nKrvavi pir na pešteru: Bekim je dobio bebu pre pet dana, slavio je sa rođacima i komšijama kada mu je zet upao u kuću i pobio pola porodice


UN: 'Fašistička retorika' u porastu i u SAD-u i u Evropi | Autonomija\nUN: ‘Fašistička retorika’ u porastu i u SAD-u i u Evropi\nUoči Međunarodnog dana ljudskih prava Ujedinjene nacije upozorile da su ta prava pod 'neviđenim pritiskom'\nStandardi zaštite ljudskih prava širom svijeta pod neviđenim su pritiskom, saopćile su Ujedinjene nacije, upozorivši da „fašistička retorika“ postaje opće mjesto i u Evropi i u Sjedinjenim Američkim Državama.\nGovoreći uoči Međunarodnog dana ljudskih prava, koji se obilježava 10. decembra, UN-ov povjerenik za ljudska prava Zeid Ra’ad al-Hussein zatražio je od ljudi širom svijeta da ustanu protiv opasne erozije zaštite ljudskih prava.\n„Godina 2016. bila je katastrofalna kad je riječ o ljudskim pravima širom svijeta“, kazao je on u saopćenju, upozorivši da će na kraju svi imati štetu „ako rastuća erozija pomno izgrađenog sistema ljudskih prava i vladavine prava dobije zamah“.\n„Međunarodni standardi zaštite ljudskih prava“, rekao je, „pod neviđenim su pritiskom“.\n„U nekim dijelovima Evrope, kao i u SAD-u, retorika protiv stranaca puna je neobuzdane kritike i mržnje, širi se do zastrašujućih razmjera i sve se manje osporava“, upozorio je Al-Hussein.\n„Fašistička retorika nije više ograničena na tajno podzemlje fašista – ona je postala dio normalnog dnevnog diskursa.“\nAl-Hussein, koji bi u subotu trebao pokrenuti kampanju pod nazivom „Ustani danas za nečija prava“, od svih je zatražio da „odbace nasilje i mržnju, koji prijete današnjem svijetu“.\nU današnje vrijeme brzih promjena „vrijednosti koje podupiru mir širom svijeta prevažne su da bi se ostavile samo međunarodnim institucijama i vladama“, zaključio je.


Meč sa Lokomotivom ipak u terminu - Sport - Dnevni list Danas\nPočetna » Sport » Meč sa Lokomotivom ipak u terminu\nU subotu popodne delovalo je kao da će crno-beli morati da otkažu seriju predstojećih mečeva; prema zvaničnom saopštenju kluba, jedan član stručnog štaba bio je inficiran korona virusom, a čak petorica igrača osećalo je simptome. Partizan je automatski otkazao abaligaški meč sa FMP i u izolaciju poslao čitavu ekipu.\n0Piše: N. M. 24. januara 2021. 20.07 Izmenjeno: 23.40\nPostavljalo se pitanje da li će uopšte otputovati na megdan ruskoj Lokomotivi na duel Evrokupa koji je zakazan za 27. januar. Ipak, neizvesnost je otklonjena samo dan kasnije, pošto su iz kluba potvrdili da igrači koji su se žalili na simptome virusa korona zapravo nisu zaraženi istim.\nPravila Evrolige, koja se odnose i na Evrokup, poprilično su jasna i rigorozna kada je virus korona u pitanju. U odnosu na ABA ligu, u kojoj nije naveden minimalan broj zdravih igrača neophodan za odigravanje meča, u Evrokupu su propozicije daleko jasnije. Naime, svaka ekipa mora da odigra meč ukoliko ima najmanje osmoricu zdravih košarkaša u svom sastavu; u suprotnom, klub je u obavezi da materijalno dokaže da je veći broj igrača zaražen kovidom 19 i da iz pomenutih razloga traži odobrenje za odlaganje utakmice.\nU sličnoj situaciji našla se i Crvena zvezda kada je u danu predviđenom za duel sa Cedevita Olimpijom odložila utakmicu jer se ispostavilo da je samo DŽordan Lojd bio zaražen korona virusom. Već za dva dana, crveno-beli su bili otputovali u Sankt Peterburg gde su doživeli pravi evroligaški debakl od Zenita, posle kojeg je Saša Obradović dobio otkaz.\nSvesni vremenskog cajtnota, ali i potpisanih obaveza, u Partizanu su već u nedelju popodne obavili dodatne testove nakon kojih je ustanovljeno da je samo član stručnog štaba zaražen, a da pomenutih pet igrača sa simptomima koji su ukazivali na mogućnost inficiranosti kovidom 19 nemaju nikakvih zdravstvenih problema i da će moći da otputuju, sa ostalim saigračima u Rusiju gde će srpski predstavnik odigrati vrlo važan meč sa Lokomotivom u borbi za prolaz u četvrtfinale.\nKošarka, Partizan, sportBeograd\nKošarkaši Partizana posle produžetka izgubili od Zadra u ABA ligi


Pokazano zlo lice lažne države: Mandić o kazni za Srbina koju će platiti DF - 21.07.2021, Sputnik Srbija\nPokazano zlo lice lažne države: Mandić o kazni za Srbina koju će platiti DF\nDemokratski front je odlučio da prikupi potrebnih 6.700 evra za zamenu kazne od pola godine zatvora za Podgoričanina Rista Jovanovića, uhapšenog na Vidovdan na... 21.07.2021, Sputnik Srbija\n„Doneli smo odluku kao Demokratski front da prikupimo ta sredstva i da ih što je moguće u kraćem roku predamo njegovoj porodici, kako bi oni mogli da plate kauciju. Mi smo odani kosovskom zavetu, kao i svi oni koji su na Vidovdan bili na Kosovu i Metohiji i dele sa nama te vrednosti, tako da je potpuno prirodno da se oslonimo jedni na druge i kada je dobro i kada je teško. Demokratski front ovim želi da iskaže solidarnost sa jednom nevinom žrtvom albanskih vlasti na Kosovu i Metohiji i verujem da će gospodin Jovanović što pre biti zajedno sa svojom porodicom“, izjavio je za Sputnjik jedan od lidera Demokratskog fronta Andrija Mandić.Sud u Prištini je Jovanovića osudio na šest meseci zatvora zbog navodnog „izazivanja razdora i netrpeljivosti“, a on je u zamenu za zatvorsku kaznu prihvatio novčanu kaznu i zabranu ulaska na Kosovo i Metohiju u narednih pet godina. Mandić je ocenio da je odluka suda sramotna presuda da bi se pokazali teror i zlo lice jedne lažne države, gde čovek nije uradio ništa i proveo je mesec dana u zatvoru, a osuđen je na šest meseci.Jovanović je uhapšen tokom proslave Vidovdana na Gazimestanu, pošto je policiji, koja je građanima oduzimala srpska obeležja, ukazivao da nemaju potrebe da pretresaju monahinju.\npolitika, demokratski front, kaucija, region\n14:50 21.07.2021 (Osveženo: 04:07 26.08.2021)\nDemokratski front je odlučio da prikupi potrebnih 6.700 evra za zamenu kazne od pola godine zatvora za Podgoričanina Rista Jovanovića, uhapšenog na Vidovdan na Gazimestanu.\n„Doneli smo odluku kao Demokratski front da prikupimo ta sredstva i da ih što je moguće u kraćem roku predamo njegovoj porodici, kako bi oni mogli da plate kauciju. Mi smo odani kosovskom zavetu, kao i svi oni koji su na Vidovdan bili na Kosovu i Metohiji i dele sa nama te vrednosti, tako da je potpuno prirodno da se oslonimo jedni na druge i kada je dobro i kada je teško. Demokratski front ovim želi da iskaže solidarnost sa jednom nevinom žrtvom albanskih vlasti na Kosovu i Metohiji i verujem da će gospodin Jovanović što pre biti zajedno sa svojom porodicom“, izjavio je za Sputnjik jedan od lidera Demokratskog fronta Andrija Mandić.\nSud u Prištini je Jovanovića osudio na šest meseci zatvora zbog navodnog „izazivanja razdora i netrpeljivosti“, a on je u zamenu za zatvorsku kaznu prihvatio novčanu kaznu i zabranu ulaska na Kosovo i Metohiju u narednih pet godina.\nMandić je ocenio da je odluka suda sramotna presuda da bi se pokazali teror i zlo lice jedne lažne države, gde čovek nije uradio ništa i proveo je mesec dana u zatvoru, a osuđen je na šest meseci.\nJovanović je uhapšen tokom proslave Vidovdana na Gazimestanu, pošto je policiji, koja je građanima oduzimala srpska obeležja, ukazivao da nemaju potrebe da pretresaju monahinju.


Utrostručen broj korisnika beskontaktnog plaćanja – The PRESTIGE\nUtrostručen broj korisnika beskontaktnog plaćanja\nBroj aktivnih korisnika beskontaktnih plaćanja u Srbiji gotovo se utrostručio za godinu dana, pošto je sa 12 odsto u 2016. porastao na 35 posto u 2017. godini\nNajnovije istraživanje MasterIndex Srbija 2017. pokazuje da su najaktivniji korisnici beskontaktnih kartica stanovnici Beograda (43%), iza kojih slede stanovnici Vojvodine i Centralne i Zapadne Srbije.\nStudija sprovedena na reprezentativnom uzorku od 1.000 aktivnih korisnika kartica u zemlji pokazala je da gotovo polovina ispitanika (47%) starosti između 25 i 34 godine plaća beskontaktno, dok populacija starija od 60 godina najsporije usvaja ovu platnu tehnologiju (18%).\nBeskontaktna plaćanja Mastercard karticama obavljaju se prislanjanjem kartice na beskontaktni čitač na kasi, a svetlosni i zvučni signal označavaju uspešnu transakciju. Sam proces plaćanja je brz, posebno za iznose manje od 1.500 dinara kada nije potrebno unositi PIN kod, zbog čega se potrošači odlučuju za beskontaktno plaćanje prvenstveno na prometnim trgovačkim lokacijama kao što su supermarketi (60%), benzinske pumpe (40%), lokalni marketi (33%) i drogerije i parfimerije (33%).\nKako se menjaju potrebe potrošača, tako raste i broj beskontaktnih terminala, posebno u novim trgovinskim sektorima, a najnoviji primer je javni prevoz u Beogradu gde su od januara ove godine omogućena beskontaktna plaćanja Mastercard karticama.\nMasterIndex Srbija takođe ističe da je više od polovine korisnika kartica zainteresovano da njihov mobilni telefon postane i platni uređaj. Oni smatraju da su beskontaktna plaćanja mobilnim telefonima brža od korišćenja gotovine ili standardnih kartica (74% ispitanika) i laka za upotrebu (70%).\nInteresantno je da je prvi izbor za plaćanje karticama putem mobilnog telefona plaćanje komunalnih računa, što je izjavilo 62% ispitanika. Njih 60% bi telefonom plaćalo u supermarketima i lokalnim prodavnicama, dok bi 34% ispitanika volelo da modernizuje svoje iskustvo kupovine odeće i obuće.\nNajstariji milijarder na svetu i dalje svakoga dana ide na posao\nDženifer Lorens nije oduvek sanjala o glumi


Tadić: Nije bilo dokaza o Ćuruvijinom ubistvu – Net.hr\nTadić: Nije bilo dokaza o Ćuruvijinom ubistvu\nAutor: zrinkacalic 18:56 16.01.2014\n“Nismo gušili istragu”\nPočasni predsednik Demokratske stranke Boris Tadić rekao je povodom hapšenja osumnjičenih za ubistvo Slavka Ćuruvije, da je sveobuhvatna istraga o tome počela 2007. godine za vreme vlade u kojoj je bila i DS, ali da nije mogla da bude završena bez svedoka i dokaza, prenosi “Tanjug“.\nSada oni koji su učestvovali u politici koja je dovela do tog ubistva i koja je sprečavala razrešenje tog zločina, optužuju vlast Demokratske stranke da je gušila istragu, ocenio je Tadić u izjavi Tanjugu.\nOn je naglasio da takve vrste optuzbi predstavljaju poseban problem jer se na jedan prljav politički način prebacuje teret koje su devedesete godine ostavile našem društvu na vreme kada je Demokratska stranka bila na vlasti.\nDodao je da su devedesetih godina na vlasti bile stranke koje su sada u vladi te da se “sa metastazama njihove pogubne politike iz devedesetih godina borimo i danas”.\n– Ono ?što je bizarno je da se te metastaze pripisuju proš?loj vladi. Način na koji se odnose prema reš?avanju slučaja ubistva Ćuruvije, je odličan primer za to -, smatra Tadić.\n– Kako niko ne može da bude osuđen bez dokaza i svedoka, jer bi u tom slučaju svaki pokrenuti proces doživeo krah, a poverenje u institucije sistema bilo bi poljuljano, istraga je nastavila da traga za takvim svedokom. Nažalost u to vreme mi nismo imali spremnost svedoka kao što je Milorad Ulemek da svedoči o ovom ubistvu -, istakao je Tadić i dodao da je to svedočenje jedina razlika u istrazi koja je sprovođena u vreme mandata DS i sada, pa se ne radi o tome da istraga ranije nije imala političku podr?šku, već nije imala ovakvo svedočenje.\nOn je čestitao tužiocima i istražiteljima na obavljenom poslu i naglasio da je reč o ljudima koji su postavljeni u vreme mandata prethodne vlasti ali koji su nastavili da rade taj posao, što je “dobar primer kontinuiteta državnih institucija”.\nTadić je dodao da ipak ni tog svedočenja verovatno ne bi bilo da u vreme prethodne vlasti nisu uspeš?no zavr?ene druge istrage i da rezultati tih istraga nisu verifikovani pravosnaž?nim sudskim presudama.\n– Da ubice Zorana Đinđića, a medju njima i Ulemek, nisu pravosnažno osudjeni u vreme naše vlade na višedecenijske kazne zatvora, verovatno ni danas ne bismo imali njegovo svedočenje -, ocenio je Tadić.\n– S obzirom na to slož?io bih se sa stavom Jelene Ćuruvije da ovo ne bi trebalo posmatrati kao kraj već kao početak procesa razreš?enja ovog zločina. I posebno bih se slož?io sa njenom konstatacijom da političari koji su učestvovali u vlasti odgovornoj za ovo ubistvo ne bi trebalo da budu veličani time š?to, obavljajući svoju duž?nost, reš?avaju ovo ubistvo, već bi trebalo da preuzmu odgovornost za svoju političku pršo?lost koja je i dovela do ovog zločina -, smatra Tadić.\n– Da li sada ima dovoljno dokaza pokazaće sudska presuda -, rekao je počasni predsednik DS i dodao da poštuje rizike koji su preuzeti u obračunu sa organizovanim kriminalom i korupcijom, ali da “stvarnost ne govori u prilog dovoljnoj uspešnosti te borbe.\n– Svi parametri pokazuju da se srpsko druš?tvo, uprkos medijskoj slici, nalazi u mnogo loš?ijem stanju nego ranije. Suočavamo se sa medijskim konstruisanjem slike borbe protiv kriminala i korupcije, a realnost pokazuje svakodnevno povećanje broja kriminalnih dela i korupcije na svim nivoima -, istakao je Tadić i zaključio:\n– Plaš?im da ćemo ukoliko budemo previse gledali u medijsku sliku a premalo budemo obraćali pa?nju na realnost, biti surovo i prekasno probuđeni iz medijskog sna -.\nBoris Tadić Demokratska stranka istraga slavko ćuruvija ubistvo vlada srbije


Nacionalne konsutlacije u Crnoj Gori dio su globalne kampanje sprovedene uz podršku Ujedinjenih nacija u više od 80 zemalja svijeta. Cilj globalne kampanje je uključivanje građana iz svih krajeva svijeta u stvaranje razvojnog plana koji će se nadovezati na aktuelne Milenijumske razvojne ciljeve. Riječ je o prvim konsultacijama te vrste u istoriji u kojima u stvaranju razvojnih politika, osim vlada, direktno učestvuju i građani. Da bi uključili stanovnike Crne Gore u nacionalne konsultacije i pružili im mogućnost da opišu „Crnu Goru i svijet kakav žele“, Sistem UN u zemlji je, u saradnji sa brojnim nacionalnim partnerima, stvorio široku komunikacijsku platformu sa ciljem prikupljanja mišljenja i ideja stanovništva o razvojnim prioritetima za periodnakon 2015. godine.\nCrna Gora kakvu želim - UN Izvjestaj o nacionalnim konsultacijama u Crnoj Gori (pdf)\nNovosti\tOdrživi gradovi\tPodizanje svijesti\tUčešće


eKapija | Nikola Đogatović, menadžer Retail and Industrial departmana u kompaniji Colliers Serbia - U Rajićevu stižu ekskluzivni brendovi\nIzvor: eKapija | Sreda, 24.08.2016.| 15:45\nNikola Đogatović, menadžer Retail and Industrial departmana u kompaniji Colliers Serbia - U Rajićevu stižu ekskluzivni brendovi\nColliers International, kao vodeća svetska kompanija za poslovne nekretnine, nudi kompletne usluge investitorima, vlasnicima nekretnina i zakupcima širom sveta. Usluge te kompanije uključuju posredovanje, prodaju, zastupanje vlasnika i zakupca, poslovna rešenja, investicione usluge, upravljanje projektima, marketing nekretnina, usluge upravljanja nepokretnostima, kao i savetodavne i usluge procena.\n- Srpsko tržište nekretnina u 2015. godini karakterisalo je dugo očekivano oživljavanje razvojnih aktivnosti. Poboljšanje u svim segmentima tržišta je ostvareno u prethodnom periodu i na osnovu poslednjih trendova sa tržišta očekujemo da će se u 2016. godini taj rast održati - kaže za eKapiju Nikola Đogatović, menadžer Retail and Industrial departmana u kompaniji Colliers Serbia.\nSa Nikolom Đogatovićem razgovarali smo o prilikama u sektoru nekretnina, aktuelnim i budućim projektima, kao i planovima za naredni period.\neKapija: Na kojim projektima Colliers International radi u Srbiji i imate li u planu neke nove angažmane u 2016?\n- Blisko sarađujemo i sa svim vodećim investitorima u Srbiji i regionu. Radimo na pripremi novih projekata, koji u narednom periodu otpočinju realizaciju kao i na poboljšanju i povećanju vrednosti postojećih projekata. Posebno bismo želeli da naglasimo Sektor za maloprodajne prostore i projekat Rajićeva tržni centar na kojem je trenutno najveći fokus.\neKapija: Kako biste ocenili dinamiku na srpskom tržištu nekretnina u 2016? Očekujete li rast/pad tražnje u određenim segmentima u poređenju sa 2015?\n- Srpsko tržište nekretnina u 2015. godini karakterisalo je dugo očekivano oživljavanje razvojnih aktivnosti. Poboljšanje u svim segmentima tržišta je ostvareno u prethodnom periodu i na osnovu poslednjih trendova sa tržišta očekujemo da će se u 2016. godini taj rast održati. Upadljiv je i podatak da je u drugoj polovini godine u glavnom gradu započeta izgradnja nekoliko velikih poslovnih kompleksa A klase, što će povećati kapacitet kancelarijskog prostora. Investitori i finansijeri uskladili su svoje projekte sa prilikama na tržištu, te se očekuje porast izgradnje modernih blokova.\neKapija: Kako je dosadašnje interesovanje zakupaca za projekat Rajićeva Shopping Center? Koliki je trenutno procenat izdatog prostora i možete li da navedete imena nekih zakupaca? Da će otvaranje biti po planu-2017?\n- Interesovanje zakupaca prevazilazi naša očekivanja. Planirano je da do kraja leta bude potpisano 70% prostora u budućem centru. Zakupci su vodeće domaće i internacionalne kompanije i brendovi: Fashion Company, Sportina, Đak Sport, Gagliardi, Labrador, PS Fashion, Max Mara, Vulkan Bookstore, Jasmin, Maxi supermarket, VIP mobile, Benu apoteka i mnogi drugi. Projekat se razvija planiranom dinamikom i otvaranje, u skladu sa tim, koje je predviđeno za treće tromesečje 2017. godine.\neKapija: Kakav će biti miks zakupaca Rajićeve? Hoće li među zakupcima biti novih kompanija na tržištu Srbije?\n- Jedan od najbitnijih faktora uspešnosti projekta jeste miks zakupaca i shodno tome je detaljno razvijan. Na osnovu navedenog plana je napravljen strateški plan po kojem teče proces izdavanja. Kako se projekat sastoji iz više nivoa, zakupce smo, u skladu sa tim grupisali. Na prvom, komercijalnom nivou (nivo -1), nalaze se: supermarket, home dekor, elektronika, sport, apoteka i drogerija, optika kao i mobilni operateri. Na drugom i trećem nivou (prizemlje i 1. sprat) zastupljeni su modni brendovi. Na četvrtom nivou (2. sprat) preovlađuju modni brendovi, prodavnice obuće, kao i tri restorana sa unikatnim terasama koje se nalaze na 10 metara visine. Poslednji, komercijani nivo (3. sprat), namenjen je isključivo dečijim modnim brendovima i prodavnicama igračaka, sa pratećim sadržajima kao što su: igraonica, knjižara, restoran.\nParalelno sa postojećim aktivnostima, u toku su pregovori sa više brendova koji će se prvi put ekskluzivno pojaviti na srpskom tržištu (direktan ulazak na tržište kao i putem franšiznih partnera), a koji bi trebalo da imaju svoje mono-brend radnje. Neki od navedenih zakupaca, sa kojima je Colliers International u procesu izdavanja centra već posredovao su Armani Exchange i Liu Jo.\neKapija: Koje su glavne prednosti šoping centra Rajićeva? Da li će se izgradnjom ovog centra u potpunosti zadovoljiti potreba starog dela grada za modernim maloprodajnim prostorom?\n- Kada je u pitanju komercijalni projekat, postoje tri stvari koje utiču na uspešnost: lokacija, parking kao i miks zakupaca. Projekat je dizajnom uklopljen u postojeću ponudu Knez Mihailove ulice, kao glavne pešačkezone u Beogradu. Sa planiranih 500 parking mesta u podzemnoj garaži olakšaće saobraćaj i probleme sa kojima se stanovnici starog dela grada svakodnevno susreću. Svaki projekat je veoma specifičan i potrebni su poseban pristup i pažnja prilikom kreiranja strategije. Colliers International tim je pažljivo kreirao miks zakupaca, čime je unapređena uspešnost samog projekta. To je nešto što Colliers izdvaja od drugih, jer mi aktivno pratimo i analiziramo potrebe naših klijenata i na taj način kreiramo dodatnu vrednost u svemu što radimo. Dodatna prednost projekta je biznis hotel sa četiri zvezdice koji se gradi uporedo sa tržnim centrom, i zajedno će činiti unikatnu celinu. Rajićeva Tržni Centar, zajedno sa Knez Mihailovom ulicom, predstavljaće jedinstvenu trgovačku zonu u kojoj će svakako biti mesta za mnoge brendove koji su dugo vremena težili da budu prisutni u centralnom gradskom jezgru.\nImajući u vidu da je površina centra za izdavanje 15.500 m2, smatramo da ima još prostora za planirane projekte u užem gradskom jezgru.\neKapija: Kakva su Vaša očekivanja za sektor maloprodaje u Srbiji? Hoće li veća ponuda šoping centara dovesti do pada street retail-a? Postoji li mogućnost da se veći maloprodajni formati grade i van Beograda ili će se u sekundarnim gradovima nastaviti ekspanzija retail parkova?\n- Očekujemo u narednom periodu još nekoliko projekata koji će se graditi u širem gradskom jezgru Beograda, povećavajući ponudu raspoloživih lokala. Sa druge strane, kada uzmemo u obzir navike potrošača i svakako ograničenu ponudu kvalitetnih lokala, kao i određene mikro lokacije – Bulevar, Požeška, Glavna ulica, Terazije i strukture lokala, smatramo da neće doći do značajnijeg pada cena ‘’street retail"-a. Kada su u pitanju sekundarni gradovi u Srbiji, budućnost vidimo u retail parkovima, zbog niže cene izgradnje i troškova održavanja, što je direktno povezano sa nižom cenom zakupa i fleksibilnosti po pitanju ugovora o zakupu. Gradovi poput Novog Sada, Niša i Kragujevca imaju veličinu i kupovnu moć da podrže izgradnju šoping centra.\neKapija: Kako se razvijalo poslovanje Colliersa u Srbiji od ulaska na tržište do danas? Kakva je struktura vašeg portfolia klijenata?\n- Colliers International je prva međunarodna kompanija iz oblasti nekretnina koja je ušla na srpsko tržište otvarajući kancelariju prvo u Beogradu, a zatim i u Nišu. Od početka poslovanja pa sve do danas smo neprestano radili na kvalitetu naših usluga i edukaciji zaposlenih, a sve sa ciljem implementacije međunarodnih standarda poslovanja usklađenih sa domaćim tržištem. Našu referentnu listu čine vodeće internacionalne kompanije u regionu kao i domaće firme bez obzira na njihovu veličinu. Neizostavno bih spomenuo i saradnju sa fizičkim licima kada je u pitanju izdavanje tj. prodaja kuća i stanova u Beogradu i Nišu.\neKapija: Možete li da navedete projekat na kome ste nedavno radili i pomogli klijentu da izda/zakupi prostor, poboljša performans ili uveća vrednost nekretnine?\n- Projekat koji se posebno izdvaja, a prilikom čije realizacije smo klijentu pomogli da poboljša performans ali i da uveća vrednost nekretnine je čuvena Beograđanka, koja je po planu vlasnika bila namenjena za maloprodajnu delatnost. Colliers International posredovao je u izdavanju površine od 2.300 m2, klijentu koji je želeo da proširi svoje trenutne kapacitete, u svrhu otvaranja nastavno – edukativnog centra. Imajući u vidu da se radi o delatnosti koja podrazumeva jako veliku frekvenciju ljudi, samim tim očekujemo i uvećanu posećenost dela Beograđanke koja je namenjena za maloprodaju. Takođe, otvara se mogućnost i za druge zakupce koji svakako vide svoju priliku kroz prateće uslužne ugostiteljske delatnosti. Na konkretnom primeru možete uvideti višeslojnost i specifičnost svakog projekta. Uloga Colliersa je da, poznavanjem tržišta i stručnim timom ljudi unapredi poslovanje naših klijenata i predoči rizike i pozitivne strane realizacije investicije.\neKapija: Koje su usluge Colliersa najtraženije u Srbiji i koji su najveći poslovni izazovi za vaše klijente na srpskom tržištu?\n- Najtraženije su usluge izdavanja / prodaje komercijalnih i stambenih nepokretnosti, kao i investiciono savetovanje klijenata zajedno sa procenom vrednosti nekretnina. Poslovni izazovi na srpskom tržištu su mnogobrojni, ali primat svakako uzima imperativ implementacije detaljne analize pravnog statusa nekretnine i rešavanja svih eventualnih problema, sa ciljem optimizacije utrživosti nekretnine uvećanju njene vrednosti.\nČesta je praksa stvaranja strateških partnerstava sa našim klijentima. Colliers International je strateški partner kompanije ABD od njihovog ulaska na srpsko tržište, 2003. godine. Uspešnu saradnju ostvarili smo na više nivoa, od studije izvodljivosti, preko investicionog savetovanja, do ekskluzivnog izdavanja tržnog centra.\nMišljenja smo da će izmene u postojećim i usvajanje novih zakonskih regulativa dodatno ohrabriti investitore i doprineti boljoj slici srpskog tržišta, kao i kreiranje transparentnijeg poslovnog okruženja. Olakšana praksa dobijanja građevinskih dozvola, kao i obavezna registracija posrednika u Registar posrednika pri nadležnom Ministarstvu, pokazatelji su stabilizacije i jasno ukazuju da postoji razumevanje i svest o problemu.\neKapija: Koji su planovi kompanije Colliers za naredni period?\n- Od samog početka poslovanja u Srbiji, Colliers International posebnu pažnju usmerava ka unapređenju usluga i zadovoljstvu naših klijenata. Cilj nam je implementacija novih usluga koje će doprineti povećanju standarda poslovanja u sektoru nekretnina. Kroz razvijanje "project management" servisne linije, u prilici smo da dodatno našim partnerima pružimo usluge u svim fazama razvoja i realizacije projekta, kao što je praćenje svih faza razvoja gradnje.\nKnez Mihailova ulic


Tag / Fudbalska utakmica / Vesti online\nDan nakon finala Svetskog prvenstva u fudbalu, u kojem se sastaju Hrvatska i Francuska, u Hrvatskoj će možda biti neradan.\nSprečen teroristički napad kod stadiona PSŽ u Parizu!\nKoga briga za utakmicu: Policajac šetao terenom dok traje meč (VIDEO)\nNa meču Kupa Turske između Sinospora i Amasiaspora desila se nesvakidašnja situacija čiji glavni akter jedan pripadnik organa reda.\nOreškoviću, zašto si skandirao "Za dom spremni"?\n09:47 >> 12:53\nVučić neće na utakmicu u Albaniju: Neka sportisti budu u centru pažnje\nPremijer Srbije Aleksandar Vučić odlučio je da neće ići na fudbalsku utakmicu Srbija - Albanija, koja se u četvrtak uveče igra u albanskom gradu Elbasanu. On je svoju odluku obrazložio u...\nPremijer ljut na Ramu: Neću da delim ložu sa Tačijem!\nSrpski premijer Aleksandar Vučić izjavio je u petak da još nije odlučio da li će prisustvovati utamici Srbija-Albanija u Elbasanu, navodeći da ga ne zanimaju bezbednosne procene.\nPolitika jača od fudbala\nUtakmica fudbalskih reprezentacija Republike Srpske i Srbije ipak neće biti odigrana jer je tako odlučila UEFA, pravdajući se lošom bezbednosnom situacijom na Balkanu! Bilo je planirano da meč...\nJugoslavija igrala za Katarinu iz Bijeljine\nNaš fudbalski klub iz Vupertala je 28. marta pokazao da nije samo veliki i dobro organizovani klub koji nastoji da na sportskom polju postigne maksimalne rezultate već da je uvek spreman da pomogne...


Sprečavanje insajderskog poslovanja – JTI Code of Conduct\nZaposleni ne smeju da se bave insajderskim poslovanjem u bilo kojim okolnostima.\nInsajdersko poslovanje je korišćenje povlašćenih informacija iz kompanije zarad lične koristi ili koristi trećeg lica. Može da se odnosi i na preporuku zasnovanu na povlašćenim informacijama. Povlašćene informacije su sve nejavne informacije koje bi – kada bi se obelodanile – mogle da značajno utiču na cenu hartija od vrednosti kompanije.\nPovlašćene informacije mogu da uključuju poverljive finansijske rezultate, deklaracije o dividendama, otkupljivanje akcija, planove za veliko širenje i predložena pripajanja, akvizicije ili preuzimanja.\nNe kupujem niti prodajem nikakve hartije od vrednosti (npr. akcije, obveznice ili deoničke opcije) dok posedujem povlašćene informacije, niti preporučujem drugima da kupuju ili prodaju hartije od vrednosti. Ne delim povlašćene informacije sa trećim licima, osim ako imam ovlašćenje za to.\nAko saznam da kolega ili zaposleni poslovnog partnera pokušava da dobije povlašćene informacije bez pružanja razumnog objašnjenja, odmah to prijavljujem finansijskom direktoru ili članu Odeljenja za usaglašavanje ponašanja zaposlenih sa Pravilima ponašanja.\nEvo nekoliko situacija koje mogu da predstavljaju rizik od insajderskog poslovanja:\nČlan tima za poslovni razvoj želi da kupi akcije u kompaniji koju JTI razmatra da kupi.\nZaposleni iz Odeljenja finansija ima pristup finansijskim informacijama JT Grupe koje Grupa nije javno obelodanila i želi da proda svoje JT akcije.\nMoj muž želi da kupi akcije JT Grupe i pitao me je za finansijske rezultate Grupe koji tek treba da budu objavljeni.\nVaš regionalni pravni savetnik


Završena sintezna mapa nepokretnih kulturnih dobara i spomenika u javnom prostoru | Zavod za zaštitu spomenika kulture grada Beograda\nZavršena sintezna mapa nepokretnih kulturnih dobara i spomenika u javnom prostoru\n27 maja, 2020 u 08:13\nImajući u vidu da nepokretna kulturna dobra, kao i spomenici u javnom prostoru, predstavljaju materijalni trag naše prošlosti, koje smo dobili u nasleđe da ih sačuvamo i kao zalog predamo narednim generacijama, prezentacija nasleđa predstavlja jedan od načina očuvanja ovih tragova. S tom idejom, Zavod za zaštitu spomenika kulture grada Beograda pokrenuo je 2018. godine trogodišnji projekat mapiranja nepokretnog kulturnog nasleđa beogradskih opština i javnih spomenik, sa ciljem da se nasleđe prezentuje i putem kartografije. Na geografsko-topografskim mapama prezentovana su kulturna dobra sa svojom lokacijom, vizuelnim prikazom i sažetim opisom.\nTokom prve godine realizacije projekta urađeni su kartografski prikazi šest centralnih gradskih opština: Stari grad, Savski venac, Vračar, Palilula, Zemun i Lazarevac sa unetim nepokretnim kulturnim dobrima i javnim spomenicima. Iste godine Zavod za zaštitu spomenika kulture grada Beograda je svečano prezentovao projekat javnosti u okviru Sajma knjiga 2018. Tokom naredne godine su urađene mape opština: Surčin, Sopot, Mladenovac, Voždovac, Zvezdara i Novi Beograd, a treća i završna faza projekta realizovana je 2020. godine izradom preostalih pet mapa za opštine: Grocka, Barajevo, Čukarica, Rakovica i Obrenovac.\nU uverenju da zajedničkim delovanjem i naporima Zavoda za zaštitu spomenika kulture grada Beograda, opština i njenih turističkih centara, možemo da ostvarimo postavljene ciljeve, prva nam se pridružila opština Savski venac koja je ujedno i prva štampala mapu opštine sa prikazom nepokretnog kulturnog nasleđa. Potom se našem pozivu za saradnju odazvala i opština Zemun, a mi se nadamo da će se uskoro našem cilju u realizaciji ovog projekta pridružiti i ostale beorgadske opštine.\nOsim izrade mape u štampanom obliku u saradnji sa lokalnim samoupravama, predviđena je i njihova interaktivna veb prezentacija na internet stranici Zavoda za zaštitu spomenika kulture grada Beograda. Krunu trogodišnjeg projekta predstavlja jedinstvena sintezna mapa sa prikazom administrativnog predela Beograda čiji je cilj upoznavanje lokalne zajednice sa spomeničkim nasleđem u neposrednom okruženju, isticanje značajnih kulturno-istorijskih tačaka na teritoriji svih sedamnaest beogradskih opština, ukazivanje na moguće itinerere u oblasti kulturnog turizma i upotreba mapa u turističke svrhe.


Nekoliko dana pred održavanje parlamentarnih izbora u Sloveniji, mediji te zemlje iznose sumnje da krug prijatelja mađarskog premijera Viktora Orbana posredno finansira kampanju opozicionog lidera Janeza Janše, čija je Slovenačka demokratska stranka (SDS) prema većini anketa, favorit za osvajanje relativne većine u novom parlamentu.\nU medijske kompanije koje su osnovali članovi Janšinog SDS-a, a koje objavljuju sponzorisane oglase u izbornoj kampanji, još pre početka službene predizborne kampanje došla je "finansijska injekcija" iz Mađarske, nešto manja od 800.000 eura, tvrdi u današnjem izdanju mariborski list "Večer", prenosi Hina.\nSlične navode iznose i nedeljnik "Mladina" kao i portal Siol.net.\nPreciziraju da je reč o mađarskim državljanima za koje se navodi da su iz kruga bliskih mađarskom premijeru, a u Mađarskoj su vlasnici medijskih preduzeća Modern Media Grup, Ripost Media i Ridikul Magazin.\nSvaka od tih kompanija, letos je kupila po 15 odsto deonica komercijalne televizije Novatv24.si, čiji su osnivači članovi Janšine stranke i njegove pristalice, a imaju vlasnički udeo i u nekim drugim preduzećima bliskim Janšinoj stranci, navode mediji, za koje sam Janša tvrdi da protiv njega vode negativnu kampanju.\nMariborski list "Večer" navodi da ima dokumenata koji potvrđuju da je mađarski državljanin Peter Šhač, vlasnik kompanije Ripost koji u Mađarskoj izdaje istoimeni "provladin" tabloid, a suvlasnik je slovenačke izdavačke kuće "Obzorja", koja izdaje nedeljnik "Demokracija" blizak Janšinoj stranci, sredinom aprila dokapitalizirao svoju slovenačku firmu sa 380.000 evra.\nNakon toga je, navodi se, na sličan način svoju novu firmu u Sloveniji, sa 403.000 evra, dokapitalizirala 52-ogodišnja Agnes Adamik, takođe mađarska državljanka, za koju se takođe pretpostavlja da spada u politički krug blizak mađarskom premijeru i Janšinom prijatelju.\nAgnes Adamik i Šhac rade na širenju Orbanovog uticaja u okolnim zemljama, a u Makedoniji su tako finansirali medije bivšeg makedonskog premijera i bivšeg predsednika stranke VMRO-DPMNE Nikole Gruevskog, koji je u međuvremenu osuđen zbog zloupotrebe ovlašćenja, navodi "Večer".\nList dodaje da su na nedavnom predizbornom mitingu u Sloveniji Janšu svojom prisutnošću podržali sam Orban, ali i sadašnji predsednik VMRO-DPMNE Hristijan Mickoski.\nSlučaj sa navodno spornim finansiranjem Janšine kampanje mogao bi da iskoristi njegov politički konkurent Marjan Šarec, čijoj listi ankete trenutno pokazuju drugu najveću podršku birača, iako znatno manju od one koju uživa Janšina stranka.\n"Stranka koja se sporno finansira iz inostranstva delovaće i u upravljanju državom na sporan način", poručio je danas na Tviteru Šarec i dodao da je zakon o finansiranju političkih stranaka i predizbornih aktivnosti jasan, te da će nakon formiranja novog parlamenta tražiti da se ispita finansiranje stranaka sredstvima koja dolaze iz inostranstva.\n"Mi smo za suverenost stranaka i suverenost države i protiv stranih uticaja", napisao je Šarec, očito aludirajući na potencijalni skandal koji bi u zadnjim danima kampanje mogao da ugrozi rejting Janšine stranke, navodi Hina.\nKOŠMAR BRISELA Na čelo Slovenije možda stiže stari lisac sa dobro poznatom ulogom u RASPADU JUGOSLAVIJE


Ovo su lekovi koji mogu da UNIŠTE KOVID: Pilule sprečavaju da se pacijent teško razboli i da zarazi druge, ALI DELUJE SAMO U JEDNOM SLUČAJU - Žena.rs\nU današnjem vanrednom obraćanju posle sednice Predsedništva SNS-a, predsednik Srbije Aleksandar Vučić rekao je da se radi na ubrzavanju procesa uvođenja dva leka protiv kovida - Fajzer pilula, MSD-a, ali i još jednog koji se daje intravenozno kao infuzija.\nPiše: Milorad Milovanović 09.10.2021. 14:39\nTablete protiv kovida Foto: Profimedia\nPored vakcina, naučnici već neko vreme rade na lekovima koji bi mogli da se koriste protiv kovida-19.\nFarmaceutska kompanija Merck & Co i Fajzer planiraju uskoro da iznesu rezultate antivirusnih pilula protiv kovida-19.\nNaime, virusolozi smatraju da je vakcinacija i dalje najbolji način za prevenciju i kontrolu pandemije, ali po njihovim rečima, kovid-19 ostaje sa nama i nakon smirivanja pandemije, pa su alternativni načini lečenja poželjni, piše "Reuters".\nAntivirusne lekove je jako teško napraviti tako da targetiraju virus koji je počeo proces repliciranja u ćelijama domaćina oštećujući zdrave ćelije. Da bi lek bio efikasan predlaže se da se uzima u najranijoj fazi bolesti.\nDoktor Mikael Dolsten, šef naučne istraživačke kancelarije Fajzera, rekao je da borba protiv virusa zahteva terapiju koja će biti zamena za vakcinu. Naime, cilj terapije, kao što je Fajzer pilula, je da zaustavi virus da se razvija, potencijalno sprečavajući simptome bolesti, a samim tim će se sprečiti da oboleli prenosi drugim ljudima kovid-19, piše "Frobes". Naime, antivirusne pilule smanjuju repliciranje i umnožavanje virusa koji napada zdrave ćelije.\nRičard Plemper, virusolog sa Univerziteta u Atlanti, kaže da "rani napad je najbolja odbrana". Što je pacijent u težem zdravstvenom stanju lek je manje efektan. U slučaju kovid-19 antivirusne pilule, poput ove na kojoj radi Fajzer, cilj je da ako neko oseti prve simptome bolesti, odmah ode u apoteku, popije ga i spreči progres bolesti i brzinu izlečenja, a samim tim izbegne hospitalizaciju, težu kliničku sliku ili u najgorem slučaju smrtni ishod.\nKako navodi "Forbes" u savremenoj farmakologiji već postoje lekovi koji rade po sličnom principu. Na primer - kortikosteroidi targetiraju reakciju imunog sistema na infekciju. Sa druge strane već postoji lek koji napada konkretno virus. U pitanju je Regeneronov koktel antitela, ali postoji u malim zalihama i daje se intravenozno u bolničkim uslovima. Da bi njegovo dejstvo imalo smisla, primenjuje se na samom početku bolesti.\nFarmaceutska kompanija Merck, kao i Fajzer trenutno radi na tabletama protiv kovida-19 koje će se pojaviti do kraja godine.\nOvi lekovi će biti namenjeni kovid pacijentima koji nemaju teže simptome izazvane virusom i sprečava da se bolest dalje razvija dovodeći pacijenta u životnu opasnost.\nMSD je u trećoj kliničkoj fazi ispitivanja i ako dobije odobrenje, biće prvi antivirusni lek protiv kovida-19 u svetu.\nPrvi pacijent u Srbiji primio lek protiv korona virusa\nkovid lekovi msd fajzer lek


Meso živine je izuzetno kvalitetno meso, hranljivo i zdravo. Omiljeno je među svim generacijama, a zbog svog blagog ukusa među decom pogotovo. Ali nije svejedno odakle nabavljate koke i petlove. Sve se češće živina tovi hranom sa različitim aditivima kako bi dobila na težini, što nije nikako zdravo niti preporučljivo za konzumaciju. Ukoliko želite kvalitetno odgojene…


AgroGIS je softverska aplikacija specijalno razvijena za upravljanje svim vrstama zemljišta koja su u vlasništvu države i javnih preduzeća. Primenjuje se u cilju automatizovanog upravljanja georeferenciranim podacima na savremen i efikasan način\nAgroGIS je softverska aplikacija specijalno razvijena za upravljanje svim vrstama zemljišta koja su u vlasništvu države i javnih preduzeća. Primenjuje se u cilju automatizovanog upravljanja georeferenciranim podacima na savremen i efikasan način.\nNaš cilj je da AgroGIS postane globalno prepoznatljivo rešenje koje će omogućiti državnim institucijama da sa jedne strane lako i efikasno upravljaju informacijama o vrsti i ukupnoj površini zemljišta na teritoriji države, planovima za dalju izgradnju, zasadima, prodaji, iznajmljivanju, a sa druge da omoguće individualnim proizvođačima automatizovane preglede, analize, planove i kompletno upravljanje zemljištem.\nKao web orijentisana softverska aplikacija, omogućava zaposlenima na terenu da u realnom vremenu ažuriraju podatke prema unapred definisanim procedurama sa bilo kog uređaja (tablet, pametni telefon, laptop itd.)\nPodržava sve operativne sisteme: Windows, Mac OS, Android, iOS, Linux.


Iran: Raketne probe „odgovor na pretnje“\nU iranskim vežbama korišćena raketa Šabab 3, koja ima domet do 1300 kilometara.\nIran je saopštio da je uspešno testirao balističke rakete srednjeg dometa koje mogu da dosegnu do Izraela, kao odgovor na opasnost od vojne akcije protiv Islamske Republike zbog, kako se podozreva, nuklearnog programa te zemlje.\nZvanični iranski mediji navode da je zamenik komandanta Iranske revolucionarne garde Huesin Salami danas rekao da je\nProtekla dva dana su testirane i rakete Šabab 1 i Šabab 2 i druge vrste raketa kraćeg dometa. Salami je istakao da su te vežbe direktan odgovor iranskim neprijateljima koji govore da je „vojna opcija na stolu“. u vežbama korišćena raketa Šabab 3, koja ima domet do 1300 kilometara.\nU medjuvremenu, list „Njujork tajms“ je izvestio da su Sjedinjene Države uputile „znatna vojna pojačanja“ u Persijski zaliv kako bi osujetile Iran ako pokuša da zatvori Ormuski moreuz i kako bi povećale broj borbenih aviona u regionu ukoliko se zastoj oko iranskog nuklearnog programa nastavi.


Skat: Ni Beograd ni Priština nemaju ništa od zastoja u dijalogu\nAmbasador SAD Kajl Skat i predsednik Srbije Aleksandar Vučić\nAmbasador SAD u Srbiji Kajl Skat, koji odlazi sa ove funkcije, ocenio je da ni Beograd ni Priština nemaju ništa od trenutnog zastoja u dijalogu i da bi rešenje ovog pitanja značilo veću stabilnost na zapadnom Balkanu.\nOn je naveo da će SAD nastaviti da ohrabruju povratak dijalogu, uz jasan stav da buduća vlada u Prištini mora da bude spremna da ukine tarife na srpsku robu, dok se od Beograda očekuje da preduzme korake ka normalizaciji odnosa.\nSkat i predsednik Srbije Aleksandar Vučić saglasili su se na današnjem sastanku da nedavno imenovanje specijalnog izaslanika (američkog državnog sekretara za zapadni Balkan) predstavlja želju SAD da podrži dijalog Beograda i Prištine.\nIako za sada nema napretka u dijalogu, oni su zaključili da se može reći da ima sluha za interese Srbije i da oni moraju biti uključeni u moguće rešenje, koje, da bi bilo održivo, zahteva obostrani kompromis, ali i dobitak za Beograd i Prištinu, saopšteno je iz pres-službe predsednika Srbije.\nVučić, koji je ambasadora Skota primio u oproštajnu posetu, izrazio je nadu da je obostrana želja da se odnosi dve države vrate na nivo istinskog partnerstva, kakvi su bili i kakvi treba da budu.\nOn je zahvalio Skatu na medijskoj kampanji "Vi ste svet" koju vodi Ambasada SAD, a koja podseća na važne trenutke iz zajedničke istorije dve zemlje i to ne samo na savezništvo u ratovima, nego i na doprinos srpskih naučnika razvoju američkog svemirskog programa i druge uspešne primere saradnje.\nVučić je rekao da ceni podršku koju SAD pružaju Srbiji na evropskom putu, posebno kroz pomoć reformama u oblasti vladavine prava i javne administracije, kao i uspešnu vojnu saradnju.


Paket zakona za klimatsku neutralnost EU poguraće cenu CO2 na 90 evra do 2030.\nSlika: DoroT Schenk from Pixabay\nMere predložene u okviru paketa Fit for 55 dovešće do poskupljenja emisija ugljen-dioksida na 90 evra do 2030. godine, i radikalno promeniti trgovinu emisijama u Evropskoj uniji, navodi se u analizi paketa Fit for 55 koju je uradila konsultantska kuća Independent Commodity Intelligence Services (ICIS). Inače, trenutna cena CO2 je oko 50 evra.\nEvropska komisija usvojila je pre nekoliko dana paket Fit for 55 koji bi trebalo da joj pomogne da dostigne smanjenje emisija od 55 odsto do 2030. i klimatsku neutralnost do 2050. Nova zakonska rešenja uticaće drastično na poslovanje firmi i građane u EU, ali i na firme i građane van EU, pre svega zbog uvođenja prekogranične takse na CO2.\nFit for 55 totalno menja trgovinu emisijama u Evropskoj uniji\nKako se navodi u analizi ICIS-a o uticaju Fit-a za 55 na evropsku industriju, predlozi zakona u potpunosti redefinišu izgled evropske trgovine emisijama.\nMere se odnose na sve aspekte postojećeg sistema, uključujući ukupan iznos emisionih jedinica koje se isporučuju na tržište, dodelu besplatnih sertifikata i funkcionisanje Rezerve za stabilnost tržišta, piše autor analize Sebastian Rilling, analitičar ICIS-a za tržište električne energije i CO2 u EU.\nIstovremeno planirane su opsežne reforme proširenjem Sistema za trgovinu emisijama (EU ETS) na pomorski saobraćaj, uvođenjem prekograničnog mehanizma za prilagođavanje ugljenika (CBAM) i novim sistemom za trgovinu emisijama za sektor drumskog saobraćaja i zgradarstvo.\nSektori obuhvaćeni prekograničnom taksom na CO2 u EU suočiće se sa rastom troškova od 32,9 milijardi evra\nUkoliko ne bude većih izmena predloženih zakonskih rešenja, ICIS očekuje da će cene u okviru EU ETS-a dostići oko 90 evra po toni CO2 do 2030, sa većim rastom cena u drugoj polovini decenije, kada će se osetiti efekat predložene reforme besplatne raspodelE emisionih jedinica, kaže Rilling.\nPrema proceni ICIS-a, ovo poskupljenje moglo bi da uveća rashode firmi u EU u sektorima na koje se odnosi prekogranična taksa na CO2 za 32,9 milijardi evra u periodu 2026-2030. Razlog je predloženo postepeno smanjenje raspodele besplatnih emisionih jedinica.\nZato će te kompanije nastojati da rizik od nestabilnih cena CO2 smanje trgovinom emisijama, naveo je Rilling.\nPromene stižu na tržište verovatno 2024.\nPredložena zakonska rešenja će, kako se navodi, iz temelja promeniti tržište emisija, verovatno od 2024, i to većim smanjenjem količine emisionih jedinica na tržištu, kao i uvođenjem pomorskog saobraćaja u ETS.\nPredlog novog izgleda ETS-a verovatno će biti kritikovan od strane Evropskog parlamenta i Saveta EU, sa kojima će Evropska komisija pregovarati o zakonima, jer bi troškovi smanjenja emisija mogli da utiču na cene za krajnje potrošače.\nIako je usvajanje paketa Fit for 55 do kraja 2022. moguće, politička rasprava na tu temu bi mogla da se protegne do 2023, pa bi primena mogla da krene verovatno od 2024, zaključio je Rilling.\nTagovi: cena emisija CO2, prekogranična taksa na CO2\nPočetna » Klimatske promene » Paket zakona za klimatsku neutralnost EU poguraće cenu CO2 na 90 evra do 2030.


Komšić primio Amela Tuku: On je primjer upornosti i vrijednosti\nRedakcija 07.10.2019 12:42\nPredsjedavajući Predsjedništva Bosne i Hercegovine Željko Komšić primio je bh. atletičara Amela Tuku, koji je osvojio srebrenu medalju na Svjetskom atletskom prvenstvu u Dohi, prenosi Anadolu Agency (AA).\nKomšić je čestitao najboljem bh. atletičaru na osvojenoj medalji i sportskom uspjehu. Istakao je kako je on primjer upornosti i vrijednosti, te uzor za sve građane Bosne i Hercegovine, a posebno za mlađe generacije.\nPredsjedavajući Predsjedništva BiH je kazao da “uspjeh svih naših sportista nas u BiH obavezuje da intenzivnije radimo na rješavanju problema sa kojima se susreću sportisti, te im omogućimo profesionalnije uslove za rad”.\nAmel Tuka je Komšiću prenio utiske sa Svjetskog prvenstva održanog nedavno u Dohi, te izložio planove za budućnost, sa posebnim akcentom na sljedeće Olimpijske igre.\nKomšić poželio je puno sreće i još mnogo uspjeha najboljem bosanskohercegovačkom atletičaru.\nPrethodni članakČlanovi Predsjedništva BiH u utorak u posjeti Srbiji\nNaredni članakZahtijevali bolji tretman migranata: Humanitarci protestovali ispred Ambasade BiH u Beču


ODRŽAN NAUČNI SKUP „EKONOMSKE POLITIKE MALIH ZEMALJA U USLOVIMA EVROPSKIH INTEGRACIJA“ – Garantni Fond Republike Srpske\nNa Ekonomskom fakultetu Univerziteta u Banjoj Luci, 07. i 08. februara 2017. godine je održan naučni skup „Ekonomske politike malih zemalja u uslovima evropskih integracija“. Ovaj naučni skup je okupio brojne profesore i eminentne stručnjake iz cijelog regiona: iz Bosne i Hercegovine, Srbije, Hrvatske, Makedonije i Crne Gore, zatim predstavnike vladinih institucija, bankarskog sektora i brojne druge učesnike. Aktivno učešće na ovom skupu su imali i predstavnici Garantnog fonda RS.\nRazmatrani su različiti aspekti razvoja i položaja malih zemalja i njihova iskustva u procesu integrisanja u EU i vođenja ekonomskih politika u uslovima globalizacije. Tokom dva dana koliko je skup trajao, više od 50 predavača je predstavilo svoja naučna otkrića i saznanja i doprinijelo kvalitetnoj diskusiji i konkretnim prijedlozima. Teme o kojima se govorilo su: strane direktne investicije, efikasnost monetarne i fiskalne politike u uslovima krize, politika valutnog odbora, značaj inovacionog i preduzetničkog potencijala, odnosi između velikih i malih zemalja i brojne druge.\nOpšti zaključak i poruka sa skupa je da su ekonomske integracije samo potencijalna šansa za ubrzan razvoj malih zemalja, a da je pitanje opstanka i razvoja svake zemlje, pa i male, prvenstveno unutrašnje pitanje. Da bi se koristile potencijalne šanse integracija, male zemlje moraju imati vlastite strategije prilagođavanja i voditi politike kojima će se te šanse koristiti, izgrađivati kapacitet vlastitih institucija, podsticati štednju i domaće investicije, jačati obrazovanje, primjenu nauke, podsticati inovacije, prilagođavati privrednu strukturu, boriti se protiv siromaštva i jačati socijalnu zaštitu siromašnih.


Donacija Društvu za borbu protiv raka Sombor\nU Centru „Zdravka“ u Somboru kompanija Avon, uručila je robnu donaciju u vrednosti od 300.000 dinara Društvu za borbu protiv raka Sombor, a zauzvrat primila priznanje za dugogodišnju saradnju i posvećenost borbi protiv raka dojke, najčešćeg malignog oboljenja kod žena.\nDruštvo će donirane Avon proizvode pokloniti učesnicima prvog kampa za lečene od raka, pacijentkinjama, kao i polaznicama svojih radionica.\n„Pravo društveno-odgovorno ponašanje prema potrebama žena videli smo kroz projekte koje smo sproveli sa kompanijom Avon, zajedno radeći na prevenciji raka dojke i bojeći svaki oktobar u roze. Akciju Zdravka, posvećenu primarnoj prevenciji i ranom otkrivanju raka dojke kroz samopregled, osmislili smo 2002. godine i kontinuirano je sprovodimo u Zapadnobačkom okrugu, sa učešćem oko 2000 žena godišnje. Od 2011. godine ovu akciju je podržala kompanija Avon i od tada su uspesi još veći jer se kontinuirano sprovodi u gradovima širom Srbije. Nezaboravan je poklon kompanije Avon našem Društvu povodom obeležavanja pedeset godina rada, zatim podrška Letnjem kampu za lečene od raka i akciji Dame trče, čiji je vrhunac bio besplatan koncert Sergeja Ćetkovića u septembru ove godine.“ – poručila je prim dr Đerđi Šarić, predsednica Društva za borbu protiv raka Sombor.\nU okviru događaja bio je organizovan i Kozmetički kutak, gde su zvanice, pored druženja i ulepšavanja, bile u prilici da nešto više nauče o nezi osetljive kože nakon hemioterapije.\nSa željom da edukuje i osnaži žene, Avon je pokrenuo Akciju za borbu protiv raka dojke 2004. godine i od tada je kompanija prikupila i donirala više od pola miliona dolara da obezbedi najsavremeniju opremu za ranu dijagnostiku, kao i da podrži programe koji podižu svest i pružaju neophodnu obuku ženama u borbi protiv ove bolesti.


Prednost "Arene" - Zvezda zaradila 70.000 evra! - Sportske.net\nPrednost "Arene" - Zvezda zaradila 70.000 evra!\nPrvi čovek KK Crvena zvezda Telekom Nebojša Čović obelodanio je zaradu od prvog meča koji je taj klub igrao kao domaćin u novoj sezoni Evrolige i visinu budžeta crveno-belih u tekućoj sezoni.\n"Ukupni prihodi iz 'Arene' su 13,9 miliona dinara, a ukupan rashod je 50.000 evra. Prodato je 18.000 ulaznica, a kada se uključe sponzorske ulaznice to je više od 19.000. U evropskim klubovima, a tu ne računam ruske, prihod od ulaznica je 40 do 60 odsto zarade. Mi smo još daleko od toga, ali ovo je tek naša prva sezona u Evroligi", rekao je Čović.\nKošarkaši Zvezde su prošlog četvrtka u Beogradskoj "Areni" igrali protiv Lokomotive iz Krasnodara, utakmicu prvog kola Grupe D u Evroligi. Ruski tim je pobedio sa 87:84.\n"Ja sam vrlo, vrlo zadovoljan utakmicom, hvala vama (medijima) na izveštavanju i tome kako pratite Crvenu zvezdu, a našim navijačima što su poštovali dogovor. U 'Areni' nije bilo nikakvog oštećenja i poslali smo izvanrednu sliku u Evropu i Evroligu. Malo klubova u Evropi ima takav navijački potencijal kao Beograd, a tu mislim i na Zvezdu i na Partizan", rekao je Čović.\n"Neophodno nam je strpljenje. Ovo će biti jedna kompleksna sezona u kojoj se utakmice ređaju kao na traci. Nemamo vremena ni za radovanje ni za tugovanje. Naš cilj je da se Zvezda stabilizuje i da stekne kontinuitet igranja u Evroligi. Potrebni su nam i strpljenje i poverenje", rekao je Čović.\nZvezda će sledeću utakmicu kao domaćin igrati protiv Panatinaikosa u hali "Pionir", a sutra će pustitu u prodaju dodatne pretplatne karte.\n"Mi ne možemo po budežetima da se poredimo sa evropskim ekipama. Ako je tačno da Kubanj ima godišnji budžet 27 miliona dolara, naš otprilike podelite sa četiri, ali to je za kompletan klub, uključujući i mlađe kategorije", rekao je on.\n"Uvek ćemo dati najviše što možemo i u svakoj utakmici ćemo ići da pobedimo. Ali, želje i očekivanja su jedno, a realnost je drugo. Nikada se nisam bavio prognozama, a ne znam ni da se kladim, tako da neću prognozirati. Hoću samo da podsetim da je ovo naša treća sezona od kada smo počeli sanaciju Zvezde, koja praktično nije postojala i svake godine smo pravili korak napred. Moramo to da ponavljam jer se kod nas lako zaboravlja", rekao je Čović.


Radić: Gašić šalje ljude da zastrašuju novinare - Društvo - Dnevni list Danas\nPočetna » Društvo » Radić: Gašić šalje ljude da zastrašuju novinare\nGlavna urednica KTV televizije iz Zrenjanina optužuje naprednjake da pokušavaju da joj ugase televiziju\nK. Živanović28.06.2018. 13:00\ndanica radicktv televizijanaprednjacipritisciBeograd\n5 reagovanja na “Radić: Gašić šalje ljude da zastrašuju novinare”\n28. juna 2018. u 13.26\nZaista izjave koje ne zavrednjuju pažnju. Bratislav Gašić obavlja funkciju koja mu je dodeljena odgovorno, nimalo ne baveći se zastrašivanjem. Stvar je u tome da pojedinci, nezadovoljni nastojanjima aktuelne vlasti, osmišljavaju ovakve neistine, obmanjujući građane, pritom pripisujući ovakve aktivnosti osobama koje činie puno toga u korist Republike Srbije i građana.\n28. juna 2018. u 13.43\nKtv Zrenjanin se poredi sa nacionalnim televizijama??? Ma hajde molim te\n28. juna 2018. u 13.49\nOva gospodja bas izgleda zastraseno.


U Vojvodini za mere zapošljavanja 47,5 miliona din u 2022.\nTanjug 12. januara 2022. 12:43\nNOVI SAD – Pokrajinska vlada saopštila je danas da je u okviru mera za zapošljavanje za 2022. u Vojvodini obezbeđeno 47, 5 miliona dinara namenjenih za subvencije nezaposlenih lica, kao i poslodavcima za zapošljavanje nezaposlenih lica, javne radove i stručnu praksu.\nPokrajinska vlada donela je Pokrajinski akcioni plan zapošljavanja u AP Vojvodini za 2022. godinu, kojim se definišu ciljevi i prioriteti politike zapošljavanja i utvrđuju mere koje će biti realizovane, kako bi se omogućilo održivo povećanje zaposlenosti u Pokrajini.\n„Za realizaciju mera zapošljavanja u 2022. godini obezbeđeno je 47,5 miliona dinara, i to za subvencije nezaposlenim licima za samozapošljavanje, subvencije poslodavcima za zapošljavanje nezaposlenih lica, javne radove i stručnu praksu“, navedeno je u saopštenju.\nU ovom planskom dokumentu se navodi da su prioriteti politike zapošljavanja, u ovoj godini, podrška otvaranju novih radnih mesta i smanjenje stope nezaposlenosti, veće ulaganje u ljudske resurse poboljšanjem obrazovanja i obuka, kao i maksimalno korišćenje Edukativnog centra.\nCilj Pokrajinskog plana je da se uskladi ponuda i potražnja na tržištu rada, kao i promovisanje socijalne inkluzije i jednakih mogućnosti na tržištu rada.\nPri izradi ovog plana zapošljavanja uzeti su u obzir strateški pravci i ciljevi Strategije zapošljavanja u Srbiji za period od 2021. do 2026. godine, kao i ciljevi, prioriteti i planirane aktivnosti usvojenih nacionalnih strategija i razvojnih dokumenata.\nNa današnjoj sednici izdvojeno je I 24,2 miliona dinara za finansiranje energetske sanacije objekta sportske hale u Gajdobri, navedeno je u saopštenju.


Duplo više dece u vrtiću „Zeka“ u Budisavi - Novi Sad\nDuplo više dece u vrtiću „Zeka“ u Budisavi\n19:02:00 14.02.2021, Komentara: 0\nNovi Sad – Vrtić „Zeka“ u Budisavi pohađalo je 74 mališana koji su bili raspoređeni u tri grupe. Adaptacijom tavanskog prostora, kapacitet vrtića je povećan. Sada u ovom vrtiću ima četiri sobe više, duplo više dece može da boravi u njemu, a po prvi put su oformljene i tri jaslene grupe (do tri godine starosti), što je od velikog značaja za roditelje iz Budisave i okolnih naselja. Investiciju na adaptaciji vrtića Grad Novi Sad platio je skoro 20 miliona dinara.\nOd nedavno adaptirani prostor u vrtiću „Zeka“ broji sedam grupa, deca pohađaju grupe na srpskom i mađarskom jeziku. Sada je omogućen prijem 45 dece jaslenog uzrasta i 32 dece uzrasta od tri do sedam godina koja će pohađati mešovitu grupu.\nČlanica Gradskog veća za obrazovanje Dina Vučinić obišla je vrtić „Zeka“ u Budisavi i istakla da je cilj gradskih vlasti da sva deca mogu da idu u vrtić u mestu u kojem žive.\n- Želimo da liste čekanja postanu prošlost i zato je naš prioritet izgradnja novih vrtića. Ove godine krećemo u izdradnju tri moderna objekta u Veterniku, Sajlovu i Adicama i time ćemo obezbediti smeštaj za još 680 dece – istakla je Dina Vučinić.


Da li će Iran okrenuti leđa Rusiji - Sputnjik Srbija\n04:44 20 Septembar 2020\nDa li će Iran okrenuti leđa Rusiji\n19:48 07.03.2016 Preuzmite kraći link\nIran nema nameru da zamrzava proizvodnju nafte, pravdajući se da nije kriv za probleme na svetskom tržištu crnog zlata. Iranski ministar za naftu Bidžan Zanganeh kaže da njegova zemlja prvo želi da poveća proizvodnju do nivoa na kojem je ona bila pre sankcija, a da će onda „razraditi strategiju za budućnost“.\n© Flickr / Eigenberg Fotografie\nŠahovski potez: Iran će trgovati naftom u evrima\nPre sankcija, do 2012. godine, Iran je proizvodio do 4,3 miliona barela dnevno, od toga je polovinu izvozio. Nakon što su uvedene sankcije, prodaja je opala na milion barela dnevno, pa je opala i proizvodnja.\nVladimir Sažin, profesor Instituta za orijentalistiku Ruske akademije nauka kaže za Sputnjik da je zemlja zbog toga trpela velike gubitke, pogotovo što je Iranu bio onemogućen pristup kreditima i investicijama. Trenutno Iran koristi zastarele tehnologije i, prema proceni ministra nafte, državi je potrebno 200 milijardi dolara za modernizaciju naftne industrije.\n„Posle ukidanja sankcija Iran je odmah počeo da isporučuje naftu u velikim količinama. Obnavljanje saradnje sa starim kupcima i traženje novih partnera sada spada u prioritet ove zemlje“, ističe Sažin i dodaje da, iako zvuči čudno, Teheran sledi primer Saudijske Arabije, koja smanjuje cenu nafte.\nOn smatra da, da bez obzira na trendove na svetskom tržištu nafte, Iran pokušava da ojača svoje pozicije u svetu.\n„Drugo je pitanje šta će Teheran preduzeti nakon toga, jer za sada nema naznaka da bi se cena nafte mogla povećati u dogledno vreme. Ali su za Iran investicije i krediti u ovom trenutku važniji od cena nafte“, kaže Sažin.\nSaradnja Moskve i Teherana pre svega\nIranu su potrebna ulaganja ne samo u naftnu industriju nego u skoro sve branše ekonomije. Osim toga, Teheranu su neophodne visoke tehnologije. Naravno da bi sve to Iran mogao da dobije u zapadnoj Evropi, Japanu, čak i SAD, objašnjava ovaj stručnjak.\nIran — posle ukidanja sankcija\n„Kao što vidimo, iranski parlament podržava politiku za koju se zalaže predsednik Hasan Rohani, a to je politika zbližavanja sa Zapadom. Da se ne lažemo, Rusiji će biti teško da konkuriše zapadnim zemljama, naročito što je Iran poznat po veoma pragmatičnom pristupu. Teheran neće davati povlastice Rusiji samo zato što ga je Moskva podržavala za vreme sankcija. Biznis je biznis: Teheran će birati najbolje ponude. Ali stvarno postoje određene branše u kojima je Rusija bez rivala. To se pre svega tiče nuklearne i toplotne energije. Rusija će graditi dva dodatna energetska bloka za nuklearku u Bušeru i dve toplane“, navodi on.\nSažin naglašava da bi Moskva i Teheran mogli da imaju i dobru saradnju u sferi transporta, pogotovo što to iskustvo već postoji.\n„Iranskim železnicama je potrebna modernizacija i elektrifikacija. Perspektivna oblast za saradnju je Kosmos — Rusija i Iran imaju potpisani sporazum o obuci budućih iranskih kosmonauta u ruskom Zvezdanom gradu, jer Teheran planira da pošalje svog čoveka u kosmos sredinom sledeće decenije.“\nIpak, Sažin dodaje da je kao ključna oblast ipak prepoznata vojno-tehnička saradnja.\n„Iran bi hteo da kupi rusko naoružanje u vrednosti od osam milijardi dolara. Druga je stvar što za tako nešto zemlja nema para, pa za sada nije jasno ko bi mogao da joj da kredit“, kaže on i dodaje da postoji mogućnost isporuka iranskih poljoprivrednih proizvoda u Rusiju, kao i da, za razliku od već pomenutih sfera, tu postoji mogućnost za uspostavljanje saradnje na nivou malog i srednjeg biznisa, na nivou regiona.\nKako kaže što se tiče energetike, Rusija bi mogla da pomogne Iranu u istraživanju nalazišta nafte i gasa, jer su ruske kompanije već to radile pre sankcija i sada žele da se vrate na to tržište.\nMože li Iran da postane konkurent Rusiji kada je reč o gasnom tržištu\n„Za modernizaciju iranske naftne infrastrukture potrebno je od tri do pet godina, procenjuje sagovornik Sputnjika. Što se tiče gasa, situacija je nešto komplikovanija“, kaže Sažin, jer Iran ima velika nalazišta gasa koje je uglavnom namenjeno unutrašnjem tržištu.\n„Zemlja mora da uloži velike napore kako bi počela da isporučuje gas u Evropu, mislim da je za to potrebno 7—10 godina.“\nPrema njegovim rečima, Evropa želi da Iran postane konkurent Rusiji i da sada čini sve kako bi diversifikovala izvore dobijanja gasa.\nOdgovarajući na pitanje na koji način bi plavo gorivo iz Irana moglo stići u Evropu, Sažin kaže da bi to bilo preko cevovoda Baku—Tbilisi—Džejhan ili preko gasovoda „Nabuko“.\nIpak, Sažin kaže da postoje i druge opcije.\n„Osim toga, Teheran se aktivno bavi tečnim gasom: Iranci su naučili da grade tankere i terminale i sada pokušavaju da stvore uslove za izvoz tog gasa“, zaključuje profesor Instituta za orijentalistiku Ruske akademije nauka.\niran, nafta, svet


Još krajem oktobra 2013. godine, BalkanTech je stupio na veliku YouTube scenu čineći tako još jednu domaću edukativno-tehnološku bazu na ovom servisu. Od osnivanja, ovaj kanal je zabeležio 15,8 miliona pregleda video materijala kroz različite žanrove videa poput recenzija, unboxinga, vlogova, saveta za kupovinu i drugo.\nIgor Rakocija, osnivač ovog kanala za Netokraciju je govorio o ideji da započne karijeru na YouTube-u, te koliko je izazovno voditi i graditi i na kraju monetizovati jedan video kanal u Srbiji. Igor već na početku otkriva da je inspiracija za ulazak u čitavu priču došla od već postojećih stranih kanala, čija je glavna tema bila tehnologija.\nNaš sagovornik kaže da je ideja bila da se kreira nešto slično, ali prilagođeno domaćem tržištu gde je kupovna moć u proseku i pet puta manja nego u inostranstvu, dakle ako je njima budžet za gaming računare oko 800 dolara, kod nas se ova brojka realno kreće oko 200-300 dolara. Što se tiče razrade samog koncepta kanala, Igor dodaje sledeće:\nVeć na početku sam imao nekoliko tipova videa, kao što su kreiranje najboljeg računara do određene cene, kreiranje liste najboljih telefona do određene cene i slično. Teško je bilo raditi recenzije na početku bez prave opreme, ali i hardvera. Ne možeš da praviš recenzije i razviješ kanal bez adekvatnog hardvera, dok sa druge strane ne možeš da dobiješ hardver bez razvijenog kanala.\nMalo tržište – veći napor i rad\nGovoreći o dosadašnjem feedback-u publike ali i početnim koracima i izazovima u monetizaciji samog kanala, Rakocija kaže da je sa komentarima u utiscima korisnika o njegovom radu veoma zadovoljan, uz osvrt na to da je publika bila veoma mala kada je krenuo da radi na ovom kanalu:\nRecimo da su kanali sa 10.000 pretplatnika bili jako retki, dok je danas situacija daleko drugačija. Što se tiče monetizacije, ona je bila ravna nuli tokom polugodišnjeg perioda, nakon toga je legla prva uplata od Google AdSense-a, čitavih 70 dolara za šest meseci rada. Kako je rastao YouTube kod nas, tako je rastao i kanal, kao i monetizacija.\nNa pitanje Netokracije koliko je zapravo danas izazovno razvijati jedan YT kanal ovog tipa na relativno malom tržištu kao što je Srbija, Igor odgovara da je na YouTube-u veoma teško razvijati bilo šta što nije čista zabava s obzirom na to da je tržište malo, a posao nije lagan:\nKada uzmemo u obzir da sve radim sam, od testiranja proizvoda, do video/audio produkcije, preko komunikacije sa partnerima, sve to oduzima mnogo vremena, dok je zarada nesigurna. Pre svega zavisite od YouTube algoritma, koji zna da bude izuzetno nepredvidiv, te jedan video dostigne 100.000 pregleda, a drugi samo 5-6.000, samim tim vi partneru ne možete nikako da garantujete bilo kakve rezultate, što sa poslovne strane nije baš sjajno.\nKako Igor ističe, dodatna otežavajuća okolnost, konkretno u njegovom slučaju, je to što je iz Niša u kojem nema predstavništva bilo koje važne kompanije koja je vezana za ono čime se on bavi. Prema njegovim rečima, svaki sastanak je dodatni toršak s obzirom na česte dolaske u Beograd koji oduzimaju jedan ceo dan, te ume da bude veoma naporno.\nIgor nije skrivao da mu je upornost i rad na onom što voli donelo željenje rezultate u izgradnji BalkanTech kanala – koji će nastaviti da se širi i unapređuje.\nKreiranje tima i promocija sajta naredni koraci\nMeđutim, put do popularizacije kanala i izgradnje baze pretplatnika nije bio nimalo jednostavan za Igora. Gledano sa tehničke strane, jedan od većih problema bio je početak produkcije videa mobilnim telefonom, zatim traženje adekvatne opreme za snimanje i dodatno ulaganje. Ipak, kako Igor kaže, potraga za tehnikom nije bila jedina prepreka:\nKada sam pokretao kanal još uvek sam studirao i radio u isto vreme, a to je značilo da mi dan počinje u osam ujutru na fakultetu, a završava se oko devet uveče na poslu i to bukvalno na poslu koji vas plaća tačno 20.000 dinara, pokušajte sa tom platom da platite sve troškove života i kupite opremu za snimanje.\nBilo je veom teško u tom trenutku imati vremena za bilo šta, a kako bi išli napred jednostavno morate da volite ovaj posao. Prva stvar koju sam kupio od svoje “veličanstvene” plate je nešto bolji PC sa i5 procesorom kako bih barem skratio vreme čekanja renderovanja videa.\nNa samom kraju razgovora, Igor je podelio i nekoliko saveta za sve koji razmišljaju da uđu u svet YouTube-a, snimanja i montiranja video materijala. Kako kaže, ono što je najbitnije jeste da se na početku čitava priča shvati kao hobi i da je potrebno da se isti taj hobi voli. Igor između ostalog dodaje i da na početku ne treba imati prevelika očekivanja jer može doći i do razočarenja s obzirom na to kakav video sadržaj YouTube algoritam favorizuje, dok je sa druge strane publika dosta ograničena.\nNaš sagovornik ne skriva da je pred njim i dosta posla kada je reč o nastavku građenja BalkanTech-a kao medija:\nPlaniram da u narednom periodu proširim čitavu priču na sajt btech.rs čija promocija kreće uskoro. Pre nekoliko meseci sam kreirao i kanal koji se bavi kriptovalutama, prvi takav na našim prostorima. Ironično je da je taj kanal sa manje od 6.000 pretplatnika profitabilniji od ovog od 90.000 pretplatnika.\n“Cilj je između ostalog i kreiranje tima, kako ne bih morao da radim apsolutno sve sam i kako bismo podigli sve na viši nivo”, zaključio je Igor na kraju.


Energija proizvedena iz vetra je čista i ne zagađuje vazduh koji udišemo i okolinu u kojoj živimo, za razliku od fosilnih energenata koji su danas još uvek aktuelni. Ovaj prirodni resurs ima neograničene, obnovljive kapacitete.\nImplementacija ove vrste proizvodnje energije je prilično spora, uzrokovana postojanjem infrastrukture za proizvodnju energije iz poznatih izvora i ustaljenih tokova u društvu, slabe informisanosti građana i neprobuđene društvene svesti o čuvanju sopstvenog okruženja. Takođe, visoka početna investicija često zatvara vrata vetroenergetici ali se previđa činjenica da je ovaj način proizvodnje energije mnogo jeftiniji na duže staze, i da se kompletna otplata postiže već nakon par godina, uz rešen ekološki faktor.\nIpak, svesne zemlje su se odlučile za ekploataciju vetroenergije i do sada ostvaruju značajne kapacitete. Tako, na primer, sredinom 2010. godine svetski i evropski lider u instaliranim megavatima, Nemačka, godišnje je proizvodila 22.247 MW. Prati je Amerika sa 16.818 MW, Španija je treća sa 15.145 MW, Indija je na četvrtom mestu sa 7.850 MW, a Kina peta sa 5.899 MW. Sporazum iz Kjota iz 2002. godine, čiji je i Srbija potpisnik, obavezuje Srbiju da do 2012. godine ima bar 20% proizvedene čiste energije, od ukupne proizvodnje energije u zemlji.


OVO BRINE SVE LEKARE U SRBIJI: Sve više pacijenata koji su preležali koronu imaju ozbiljne probleme sa OVIM ORGANIMA\nIzvor: SrbijaDanas.com, 12.Avg.2020, 11:59\nMoraju biti adekvatno zbrinuti.\nSve više pacijenata koji su preležali koronu javlja se sa problemima na plućima i na srcu i on moraju da budu adekvatno zbrinuti, jer ne mogu da se upućuju u kovid bolnice, rekao je danas ministar zdravlja Zlatibor Lončar.\nNakon sastanka sa direktorima kovid bolnica, on je rekao da se za pacijente koji su preležali kovid-19, a koji se sada javljaju sa problemima na plućima i na srcu, moraju obezbediti odgovarajući kapaciteti.\n- Moramo da ih ozbiljno zbrinemo, da pregledamo i da vidimo o čemu se radi sa tim pacijentima - rekao je Lonncar.\nMinistar je naveo da će privremena bolnica za kovid pacijente u beogradskoj Areni nastaviti da radi, kao i sve kovid...


Vučić: Voleo bih da ne bude vanrednih izbora, ali... - Sputnjik Srbija\n07:23 20 Februar 2020\nVučić: Voleo bih da ne bude vanrednih izbora, ali...\n18:18 05.01.2016 (osveženo 21:37 05.01.2016) Preuzmite kraći link\nPremijer i predsednik SNS-a Aleksandar Vučić izjavio je danas da će SNS i SPS na pokrajinske izbore izaći samostalno, te da bi voleo da ne bude prevremenih parlamentarnih izbora, ali da to zavisi od atmosfere u društvu i drugih okolnosti.\n„Nema potrebe da se prave predizborne koalicije da bismo preskočili cenzus, svaka stranka će sa svojim ljudima izaći pred građane Srbije, a posle toga videćemo da li ćemo moći da formiramo pokrajinsku vladu ili će neke druge političke organizacije dobiti većinu“, rekao je Vučić novinarima posle sastanka sa delegacijom SPS-JS-PUPS u sedištu SNS-a.\nVučić je rekao da je na sastanku dogovoreno i da stranke na lokalnim nivoima mogu praviti predizborne koalicije. Kad je reč o vanrednim izvorima, on je rekao da ne bi voleo da se održe, ali:\t„Kad vidite da se neko ničim drugim sem neistinama i lažima služi, onda nekad ne možete drugačije da odgovorite“, rekao je Vučić.\nOn je kao primer naveo da pojedinci koji sebe nazivaju liderima opozicije izmišljaju da je za Novu godinu bio u Dubaiju, a istina je da nije prešao granice Srbije i da je 1. januara pre ostalih došao u vladu.\nVučić je rekao da su predstavnici SPS-a i SNS-a razgovarali i o republičkim izborima i da je on izneo mišljenje da bi voleo na svaki način da te izbore izbegne.\nPredsednik naprednjaka je rekao da na današnjem sastanku nije bilo reči o ličnim pitanjima, da se nisu opredeljivali da li im se neko na političkoj sceni dopada ili ne, nego o planovima i usaglašenosti ideja za budućnost Srbije, sprovođenju ekonomskih reformi jer posle godinu i po dana vlade smatraju da je dobro da se na partijskom nivou još jednom obezbedi politička stabilnost.\n„Da nastavimo još većom snagom i energijom ekonomske reforme, što znači punu stabilizaciju javnih finansija, reformu javnih preduzeća, završetak restruktuiranja i privatizaciju, rešavanja problema u javnoj administraciji, kao i da ubrzamo i napravimo dinamičan ekonomski rast i radimo na jačanju preduzetničkog duha“, rekao je Vučić.\n„Nismo dogovorili postizbornu koaliciju i bilo bi nefer da kažem da smo mi radom vlade nezadovoljni“, rekao je Vučić.\nOn je istakao da se lično nijednog trenutka neće držati za fotelju, kao što neki drugi to rade za pet i šest odsto glasova, te da bi „u zemlju propao“ kada bi se tako ponašao.\nNe sviđa mi se, dodao je, što neko nelegitimno vlada u Vojvodini već dve godine, ne nelegalno već nelegitimno.\n„Neko misli da će narod da ga voli protokom vremena, a da će uprkos nečijem radu, ljudi nekog drugog da mrze… To se nije dogodilo. Ljudi prepoznaju one koji rade i vode dobru politiku“, zaključio je.\nOn je ponovio da bi voleo da izbegnemo izbore, ali je dodao da to ne zavisi od njega nego od okolnosti, te da će za mesec, dva, tri pričati sa koalicionim partnerima i reći šta misle o tome.\nNa pitanje o ujedinjavanju pojedinih opozicionih stranaka, Vučić je odgovorio da nema s tim nikakav problem:\n„Ako svi zajedno hoće da se ujedine protiv SNS-a, neka idu, slobodno, nemam ništa protiv… Posle pola godine, uveren sam, opet bismo pobedili“, rekao je.\n„Niti će da me ucenjuju da se borba protiv korupcije na nekoga odnosi, a na nekoga ne, jer se njima nešto ne sviđa. Biće sve po zakonu“, dodao je lider SNS.\nOn je primetio da je „šef opozicije rekao da je za praznik bio u Dubaiju“, a u Dubaiju je bio pre skoro dve godine, na sat vremena, da vidi prezentaciju projekta Beograd na vodi…\n„Ali, šta ćete, neki ljudi imaju obraz kao đon“, primetio je i dodao: „Nisam se naročito nasekirao, neka radi ko šta hoće…“, zaključio je.\npokrajinski izbori, lokalni izbori, politika, izbori, Vučić Aleksandar, Srbija


ERS: "I za nas kao i za revizore EU postoji vrijeme prije i vrijeme poslije krize uzrokovane pandemijom" - Kameleon M&M\nERS: “I za nas kao i za revizore EU postoji vrijeme prije i vrijeme poslije krize uzrokovane pandemijom”\nEvropski revizorski sud šestog je maja objavio svoj godišnji izvještaj o radu za 2020. godinu, koji donosi sveobuhvatan pregled revizija koje je Sud proveo i publikacija koje je objavio, provjera koje je obavio u državama članicama i zemljama izvan EU, te, njegove saradnje s glavnim akterima tokom 2020. godine.\n2020. godina bila je po mnogo čemu posebna i za Evropski revizorski sud. Obilježile su je izuzetno teške okolnosti, koje su ponekad dovodile u pitanje i stabilnost cijelog sistema. Međutim, Evropski revizorski sud uspješno se suočio sa tim izazovima i konkretnim operativnim problemima.\nIzbijanje krize uzrokovane bolešću Covid-19, početkom 2020., nije spriječilo Sud da provodi revizije uspješnosti i pravilnosti mjera EU. Tokom čitave godine održao se kontinuitet poslovanja. Sud je nastavio pružati građanima EU i donositeljima politika nezavisne procjene ključnih pitanja, ističući dobre karakteristike, ali i upozoravajući na loše.\nIpak, pandemija je uticala na rezultate. Objavljeno je šest izvještaja manje od 38 planiranih u izmijenjenom programu rada za 2020., jer je tokom godine došlo do kašnjenja s određenim revizijama.\nOdržana 31. redovna sjednica Vlade TK: Sistemski pristup unaprjeđenju stanja u oblasti mladih


Šef Audija cilja na profit od 4,2 milijardi evra u narednoj godini - Auto Republika\nПочетна Life Biznis Šef Audija cilja na profit od 4,2 milijardi evra u narednoj godini\nAutomobilska industrija ne diše ritmično u doba globalne zaraze novim korona virusom. Elmar Degenhart koji se nalazi na čelu čuvenog Continentala, upozorava na gubitke generisane u drugom tromesečju tekuće godine, a koji se mogu meriti milijardama evra, i naglašava da će oporavak privrede na evropskom kontinentu teći sporo. BMW sa sedištem u Minhenu, takođe je potvrdio da će smanjiti broj radno aktivnih ljudi u kompaniji, doduše prirodnim putem, bez prisilnih akata.\nU duhu svih tih priča, najava i sumornih nagoveštaja, osvežavajuće zvuči upravo objavljena prognoza još jedne premijum marke iz Bavarske. Naime, šef Audija koji je kormilo preuzeo 1. aprila ove godine, Markus Disman veruje da će kompanija ostvariti skokovit rast već 2021.\nNažalost, finansijski rezultat ostaje tužan i biće lošiji zbog korone u 2020. godini. Iz kompanije predviđaju plasman 1,6 miliona vozila tokom 2020, što je za oko 10% manji obim isporuka nego lani. Međutim, uprkos tome, Disman ne želi da tekuća godina bude u celini za zaborav, već je nameran da održi dobit pre uzimanja u obračun prihoda i rashoda finansiranja i poreza (EBIT) na nivou od 3,3%.\nNjegov prethodnik, malo priznati ali očito ubojiti u biznis smislu, Bram Šot je uspeo da obezbedi da EBIT bude celih i zdravih 8,1% na nivou 2019. godine.\nKao što još od naslova govorimo, Disman planira da Audi već u 2021. ostvari dodatnih 4,2 milijardi evra poslovne dobiti, dok u godini koja usledi, poslovni profit bi trebalo da bude iznad onog iz 2019, dok bi iznosio svih 6 milijadi evra u 2023, jašta ako se planovi ostvare. Zamisao je da stopa povrata od prodaje bude 9,2%, odnosno na kursu zauzetom još pre nego što smo uopšte i čuli išta o novom korona virusu, Margina bi se zatim lagano snizila u 2024. i 2025, najviše zbog tranzicije ka manje profitabilnim električnim automobilima.\nBez razlike na sve, Audi planira da drži stopu poslovne dobiti u rasponu od 9 do 11 procenata.\nMarkus Disman na čelu Upravnog odbora kompanije AUDI AG\nCifre o kojima smo pisali u prethodnom delu izveštaja, sastavni su deo poziva za godišnju Skupštinu akcionara kompanije Audi AG. Volkswagen u svom investicionom portfoliju drži 99,6 procenata akcija Audija, a na predstojećoj sednici će se diskutovati i o obaveznom otkupu preostalih akcija koje su u posedu trećih lica.\n“Izveštaj o prenosu” bi trebalo da obezbedi relevantan uvid u situaciju na osnovu koje bi bila doneta odluka o ceni po kojoj će se kupoprodaja obaviti. Prema izveštaju, cifre su u osnovi utemeljene na odlukama Upravnog odbora, donetim na sednici održanoj 20. aprila 2020.\nOvde treba napomenuti da većina kompanija iz sveta automobilske industrije nije želela da izlazi sa nekim prognozama, pre svega zbog ogromnih neizvesnosti skopčanih sa nepredvidivim razvojem situacije s koronom.\nDisman i njegovi stratezi očekuju da Audi doživi prirast tržišnog udela u narednim godinama. Ćerka-firma Volkswagena iz Ingolštata očekuje da će prosečan godišnji rast iznositi 4,1%, što bi podrazumevalo isporuke 2,1 miliona četvorotočkaša s četiri prstena do 2025. godine.\nNagli oporavak bi trebalo da bude omogućen, između ostalog i kroz smanjenje broja radno angažovanih lica, i to za 10 hiljada do 2029. godine. Ideja je deklarisana kroz projekat “Budućnost Audija” (Audi Future) i pretpostavlja uštede u ukupnom iznosu od oko 6 milijardi evra. Disman i upravni odbor kojim predsedava žele da redukuju i izdvajanja za istraživanje i razvoj.\ntagovi: Audi Future Markus Disman poslovni planovi Audi vw grupa\nsledeći FCA radnicima: Nema para ako zaustavite proizvodnje linije!


Društveno odgovorno poslovanje - ELA\nStudio stranih jezika ELA je društveno odgovorna kompanija koja stalno teži unapređenju kvaliteta rada, poboljšanju društva i smanjenju ekološkog otiska.\nUpisivanjem na kurseve jezika u Studiju ELA, polaznici podržavaju i ulažu u lokalnu zajednicu i životnu sredinu.\nŠkolica godinama razvija pozitivnu i opuštenu radnu atmosferu, okupljajući decu, mlade i odrasle u prostor u kome se uči, upoznaju novi jezici i kulture, gledaju filmovi, vode debate na različite teme, igraju društvene igre, pišu eseji, čitaju knjige, diskutuje, mesto gde se smišljaju nove ideje, gde se smeje, peva, crta i još mnogo toga. Ideja i koncept rada je da se i profesori i đaci osećaju opušteno, motivisano, ispunjeno i da vide napredak u svom radu.\nSvake školske godine, Studio ELA dodeljuje određen broj stipendija u vidu besplatnih kurseva jezika kojima podržava višečlane porodice, decu naših profesora, pojedince koji su ostvarili zapažene rezultate, pobednike literarnih i drugih konkursa itd.\nOd profita škole se ulaže u lokalnu zajednicu kroz podršku nevladinim organizacijama, klubovima i inicijativama sa dobrim idejama, entuzijazmom, zdravim duhom i od važnosti za civilno društvo. Studio ELA organizuje Konferencije za srednjoškolce u cilju razvijanja svesti o savremenim poslovima, literarne konkurse, konkurse za najlepši balkon Sombora, filmske večeri i različite tipove druženja sa gostima iz različitih delova sveta. U cilju razvijanja kreativne, kritičke i ekološke svesti kod dece, Studio ELA podržava Kamp Zelena Priča kroz ljudske i finansijske resurse.\nU školi su postavljene kutije za odlaganje kartona i papira, koriste se papirne čaše za vodu, štedljive sijalice, grejanje je na struju, a kompletan kancelarijski materijal se skuplja i potom reciklira. U sklopu nastave se gledaju filmovi o ekologiji, recikliranju i alternativnim izvorima energije i organizuju se kreativne radionice za decu predškolskog i osnovnoškolskog uzrasta. Jedan od omiljenih projekata koje smo organizovali je „Najlepši balkon“, takmičenje u zelenoj kreativnosti balkona.\nNeke od organizacija i manifestacija koje smo podržali i organozovali su:\nKamp Zelena Priča, radionice za razvijanje kreativne, kritičke i ekološke svesti kod dece uzrasta 10-13 godina\nKonferencija za srednjoškolce: IT poslovi i Kreativni poslovi\nCiklo COOLtura, nevladina organizacija koja okuplja ljude svih uzrasta i organizuje rekreativne vožnje biciklovima oko Sombora.\nDečje Srce, organizacija za poboljšavanje kvaliteta života osoba sa smetnjama u mentalnom razvoju.\nHumanitarna organizacija „Radost Deci“, poboljšanje položaja dece i mladih sa smetnjama u intelektualnom razvoju.\nAtletsko Rekreativni Klub Somaraton, stipendije za najbržu Somborku i najbržeg Somborca na Somborskom maratonu.\nBiciklistički Klub Sombor, podrška međunarodnoj biciklističkoj trkci Trofej Sombora.\nTerminal Music & Arts Festival, pomoć u organizaciji i produkciji festivala koji se održava svakog leta u Somboru i okuplja umetnike i izvođače iz celog sveta.\nELA International, organizovanje programa intenzivnog kursa engleskog jezika na kreativne načine sa maternjim govornicima.\nFabrika Coworking and Social Accelerator, stipendija za podršu u radu kao prvom otvorenom coworking prostoru u Somboru.\nKonkurs za najlepši balkon u Somboru, organizovanje, promocija i stipendije u saradnji sa JKP Zelenilo i medijsku podršku Somborskih novina.\nLiterarni konkurs za osnovce i srednjoškolce „Moj grad za 20 godina“, organizovanje, promocija i stipendije u saradnji sa nastavnicima i direktorima osnovnih i srednjih škola na teritoriji Zapadno-bačkog okruga.


Mostarski ronioci nisu našli tijelo 28-godišnjaka, sutra dolaze ronilački timovi FUP-a i Civilne zaštite – Haber.ba\nMostarski ronioci nisu našli tijelo 28-godišnjaka, sutra dolaze ronilački timovi FUP-a i Civilne zaštite\nInformacija o lokaciji utapanja nije bila pouzdana, rekli iz ISS-a\nAkcija potrage za tijelom 28-godišnjeg S.H. iz Mostara koji se sinoć utopio u jezeru kod Hidroelektrane (HE) Mostar danas nije dala rezultate.\nPotvrđeno je to za „Avazov“ portal iz Interventne spasilačke službe (ISS) Mostar čiji su ronilački i timovi na vodi pretraživali područje sredine jezera, gdje im je rečeno da se u kobnom trenutku nalazio splav s kojeg je mladić skočio tokom druženja sa svojim prijateljima.\nMeđutim, ispostavilo se da informacija o lokaciji koju su spasioci dobili nije bila pouzdana, vjerovatno, zbog stanja šoka u kojem su se nalazili mladići koji su bili zajedno sa S.H.\nU jednom trenutku su ronioci pretražili i uski kanjon na dubini od 27 metara, a uprkos dobroj vidljivosti tragova nije bilo.\nStoga, akcija potrage koja će biti nastavljena sutra, bit će proširena na veće područje, a mostarskim roniocima će se priključiti ronilački timovi Federalne uprave policije (FUP) i Federalne uprave civilne zaštite (FUCZ,piše Avaz\nTeme:jezero, mladić, Mostar, potraga


Trostruki trijumf „Ljupčetovih” ekipa -\nU košarci i basketu 3X3, juče su se u ovdašnjoj Hali sportova, osim srednjoškolaca, oprobali i učenici osnovnih škola.\nU košarci, u konkurenciji dečaka, trijumfovala je ekipa aleksinačke osmoletke „Ljupče Nikolić”, ispred tima škole „Vožd Karađorđe” iz Aleksinca na drugom, i predstavnika škole „Sveti Sava” iz Subotinca koji su osvojili treće mesto. I u konkurenciji devojčica „Ljupče Nikolić” je najbolji, druga je škola „Jovan Jovanović Zmaj” sa Aleksinačkog Rudnika, a treća, kao i u konkurenciji dečaka, ekipa subotinačke škole „Sveti Sava”.\nKada je reč o basketu 3X3, u konkurenciji dečaka, opet su pobedili predstavnici škole „Ljupče Nikolić”, druga je ekipa „Vožda Karađorđa”, dok su se na treću poziciju plasirali mališani iz žitkovačke škole „Vuk Karadžić”. U konkurenciji devojčica pak, najbolja je ekipa škole „Jovan Jovanović Zmaj” sa Aleksinačkog Rudnika, drugo mesto osvojio je tim škole „Vožd Karađorđe”, dok je treća pozicija pripala ekipi škole „Sveti Sava” iz Subotinca.\nZa najbolje aktere turnira proglašeni su Dunja Stošić iz škole „Jovan Jovanović Zmaj” sa Aleksinačkog Rudnika i Petar Blagojević iz škole „Ljupče Nikolić”.\nPo rečima Marka Terzića, generalnog sekretara Saveza za školski sport Aleksinca, pobednici u košarci i basketu 3X3 učestvovaće na regionalnom takmičenju, a što se nadmetanja na nivou opštine tiče, Savez će uskoro organizovati turnir u malom fudbalu, takmičenja u skoku u dalj i skoku u vis i, za osnovce od prvog do četvrtog razreda, Male olimpijske igre.\nPrevious Post:Uređenje pešačke zone – najveća investicija\nNext Post:Od morbila obolelo 42 ljudi